Izvor: Telegraf arhiva vesti 02.10.2017 - Naslovi.net\nMilionče na ravne časti: Nobelovu nagradu za medicinu dobila tri Amerikanca\nNjih trojica će, među sobom, podeliti nagradu od 1,1 milion američkih dolara. Američkom triju naučnika Džefriju Holu, Majklu Rosbašu i Majklu Jangu dodeljena je ovogodišnja Nobelova nagrada za medicinu, za njihovo otkriće molekularnih mehanizama… »\nPožar kod hale Pionir: Gori potkrovlje zgrade (foto)\nSaobraćaj u ovom delu grada bio je u obustavi, ali je u međuvremenu normalizovan. Gust dim koji dopire sa potkrovlja stambene zgrade u Ulici Zdravka čelara 12, paralisao je ovaj deo grada u blizini hale Pionir. Gori deponija u Prijepolju i čuju se… »\nOkončana potraga za ovom ženom u Las Vegasu: Uhapšena je jer se sumnja da je bila sa napadačem koji je ubio 50 i ranio 406…\nPolicija je saopštila da traga za dva motorna vozila za koje se pretpostavlja da su korišćena u napadu. Policija Las Vegasa je objavila fotografiju žene za koju sumnjaju da je učestvovala u pucnjavi, koja se nešto ranije odigrala u tom gradu. Ona je… »\nTelegraf: Ovo je krvnik penzioner koji je ubio 50 ljudi: Pripremao je 10 vrsta oružja, pa započeo najsmrtonosniju pucnjavu u istoriji SAD (FOTO)Telegraf: Mislila sam da ću da umrem, slala samo poruku deci, rekla da ih volim! Panika tokom napada u Las Vegasujoš 3 povezane\n02.10.2017 Telegraf, kategorije


Transferi iz PDA u SDA ne prestaju, pristupnicu potpisao i Husić\nBračni par Lugavić se vratio u SDA\nPotvrđeno je to iz Kantonalnog odbora Husićeve nove stranke\nAzmir Husić, privrednik i vlasnik Nogometnog kluba Tuzla City napustio je Pokret demokratske akcije (PDA) i potpisao pristupnicu Stranke demokratske akcije (SDA) u Tuzlanskom kantonu.\nPotvrđeno je to iz Kantonalnog odbora Husićeve nove stranke.\nHusić je novu pristupnicu potpisao u društvu predsjednika Kantonalnog odbora SDA Fahrudina Skopljaka, piše Klix.\nSDA pristupio i Azmir Husić / FOTO: Klix.ba\nUlazak u PDA bio je Husićev prvi politički angažman, a kao član te stranke bio je kandidat i nosilac liste za Predstavnički dom Parlamenta FBiH na općim izborima 2018. godine. U PDA je obnašao i funkciju zamjenika predsjednika stranke, u vrijeme dok je tom strankom vladao Mirsad Kukić, koji je završio na crnoj listi SAD-a.\nKukić je, podsjećamo, nakon što je obznanjeno da se našao na crnoj listi odlučio podnijeti ostavku na mjesto predsjednika PDA, a zamijenila ga je bliska saradnica Elzina Pirić.\nPodsjećamo, Jasmina Lugavić, dojučerašnja članica PDA izbačena je iz stranke nakon što je postala “preletačica” i u Skupštini TK podržala SDA u nakani obaranja Kantonalne vlade koju je predvodio SDP-ov premijer Kadrija Hodžić.\nOdluka o njenom izbacivanju iz PDA donesena je zvanično jučer na sjednici Općinskog odbora stranke u Banovićima. Nedugo nakon toga Lugavić se odlučila vratiti starom jatu, odnosno banovićkom ogranku SDA, zajedno sa svojim mužem Šabanom.\n“Danas je u prostorijama SDA Banovići zastupnica u Skupštini TK Jasmina Lugavić sa svojim suprugom Šabanom Lugavićem izvršila reevidenciju u članstvo SDA Banovići. Dobro nam došli u prirodno političko okruženje, sa željom i nadom da ćemo svi zajedno raditi za dobrobit građana Banovića, Tuzlanskog kantona i Bosne i Hercegovine”, poručili su iz banovićkog ogranka SDA.\n#SDA#azmir husić#Elzina Pirić#pda#Jasmina Lugavić#šaban lugavić


Fortnite stigao na Nintendo Switch\nValve Ne Radi Left4Dead 3\nPosted sreda 13 06 2018 12:00:16\nOd sada i Nintendo Switch igrači mogu da zaigraju jednu od najpopularnijih video igara.\nTokom Nintendo Direct na E3 2018, Epic je najavio da Fortnite dolazi na Nintendo Switch i igra je malo nakon prezentacije postala dostupna na Nintendo eShop. Fortnite na Switchu je besplatan, podržava sve varijante kontrolera i ima besplatno online igranje.\nU sedmici pred početak E3 sajma počele su da kruže glasine da Fortnite dolazi na Switch, a sada je ovaj gigantski hit dostupan na još jednoj platformi pored PC, PlayStation 4, Xbox One i iOS mobilnih uređaja.\nFortnite će ovog leta postati još veći jer dolazi na Android uređaje.\n3 months,1 week Comments\nFortnite i Avengers se ponovo susreću ove sedmice


SAD daje dodatnih 1,8 milona dolara pomoći BiH za borbu protiv covida\nSjedinjene Američke Države su, putem Američke agencije za međunarodni razvoj (USAID), osigurale dodatnih 1,8 milona dolara pomoći Bosni i Hercegovini u borbi protiv covida-19 i boljem odgovoru na globalnu pandemiju.\nU saradnji s Dječijim fondom Ujedinjenih nacija (UNICEF) u BiH, USAID će poboljšati upravljanje vakcinacijom, komunikaciju, praćenje i koordinaciju odgovora BiH na pandemiju.\n– Fokusirana na upravljanje vakcinacijom, komunikaciju, praćenje i ukupnu koordinaciju, ova USAID pomoć će značajno poboljšati odgovor zdravstvenog sektora BiH na pandemiju covida-19. Spasit će se više života i ublažiti razorne posljedice virusa – kazala je Savannah ThomasArrigo.\n“UNICEF-ova strategija odgovora temelji se i razvija na značajnim ulaganjima kojima se posljednjih godina podržavaju svi nivoi zdravstvenog sektora i odgovori na zdravstvene krize, a oslanja se na mreže za komunikaciju o riziku, posebno za najugroženije zajednice”, dodala je.\nUključivši ova sredstva, USAID je od početka pandemije podržao Bosnu i Hercegovinu s ukupno 11,2 miliona dolara pomoći za ublažavanje posljedica covida, koristeći direktne i preusmjerene fondove.


Sportista i sa lopatom u ruci, Duško Tadić ima novi cilj | Banjaluka.net\nSportista i sa lopatom u ruci, Duško Tadić ima novi cilj\nDuško Tadić i atletičari ne čase časkom. Nakon niza realizovanih projekata, od kojih je posljednji projekat izgradnje trim staze u parku Mladen Stojanović, ovaj entuzijasta, sportista i čovjek uhvatio se u koštac sa novim izazovima. Svojim rukama i uz pomoć istomišljenika gradi teretanu ispod južne tribune na Gradskom stadionu.\nDušku i njegovim kolegama ništa nije problem, pa tako ni da se “uhvate” lopate. Prije nepune dvije sedmice Atletski klub Banjaluka i Atletski klub invalida Vrbas počeli su da grade teretanu koju će pored atletičara da koriste i fudbaleri Borca.\n“Uprava FK Borac prepoznala je našu ideju da napravimo nešto što će nam svima biti od koristi i prije skoro mjesec dana dala nam zeleno svjetlo za gradnju ispod sjeverne tribine. Kako gradnja iziskuje mnogo finasijskih sredstava kojih nemamo mi smo se odlučili za samostalnu gradnju pa smo tako u proteklih 15ak dana uz pomoć članova i prijatelja kluba odradili veliki dio posla od samog rušenja i proširivanja prostora, do izlijevanja ploče za koju nam je pomogao Invest tim nekretnine donacijom betona. Trenutno nabacujemo i obradjujemo zidove, a pored toga smišljamo kako pronaći nekoga ko bi nam pomogao da obezbjedimo i postavimo panel ploče za krovnu konstrukcuju pošto tribina na dosta mjesta prokišnjava” za BLMojGrad je rekao Duško Tadić iz AKI Vrbas.\nPored građevinskih radova ova ekipa entuzijasta je u potrazi i za spravama koje su potrebne da bi opremili prostor. Kako kaže Duško, sada kada su počeli, nema stajanja dok sve ne završe.\nBLMojGrad poziva sve ljude koji žive u Banjaluci, ljude dobre volje, ljude koji prepoznaju veličinu i značaj ovog projekta da se uključe da podrže zdravu i korisnu ideju i projekat. Svi koji mogu i žele da podrže ove mlade ljude mogu da se jave na Radislavki Račić (AK Banjaluka ) 065568019 i Dušku Tadiću (AKI Vrbas) 066142590.


DSS - USVAJANjE PLANA ZA NOVI NOVOSADSKI MOST (VIDEO)\nUSVAJANjE PLANA ZA NOVI NOVOSADSKI MOST (VIDEO)\nBojan Radojević, predsednik Odborničke grupe DSS u Skupštini Grada Novog Sada, je povodom usvajanja Plana generalne regulacije mosta u produžetku Bulevara Evrope izjavio da DSS smatra „da je dobro što se gradi most i da niko normalan ne može biti protiv gradnje mosta, jer su mostovi i u metafizičkom i u praktičnom smislu neophodni.”\nOvaj most će biti veoma dobar, naročito za građane Novog Sada koji stanuju sa sremske strane Dunava, značajan za tranzitni saobraćaj i zbog izmeštanja jednog dela saobraćaja iz gradskog jezgra na novu saobraćajnicu velikog kapaciteta.\nSa druge strane, izgradnja ovog mosta ide u pravcu razvoja novosadskog koncepta saobraćaja orijentisanog prema automobilima što je napušten koncept u gradovima evropskog tipa kakav je i Novi Sad. DSS se načelno ne slaže sa takvim razvojem i smatra da je najvažnije za popravljanje stanja u saobraćaju u Novom Sadu poboljšanje javnog gradskog saobraćaja, jer jedino javni gradski prevoz može da brzo, kvalitetno, efikasno i ekološki transportuje veliki broj putnika. Izgradnja novog mosta će posredno još više povećati motorizaciju u Novom Sadu i dovesti do još većih gužvi.\nTakođe, postoje osnovane primedbe jednog broja građana Novog Sada da će im izgradnja ovakve saobraćajnice umanjiti kvalitet života, naročito zbog izgradnje dugačkog vijadukta, ali i povećanja buke i zagađenja, dok će se u drugim delovima grada situacija popraviti.\nDobro je što će najveći deo sredstava za most doći van gradskog budžeta, ali veliki novac iz budžeta Novog Sada će biti potreban za pristupne saobraćajnice i komunalno opremanje okoline budućeg mosta.\nImajući sve ovo u vidu, svesni da će većina izglasati ovaj predlog plana, sa nadom da će manjkavosti biti minimizovane prilikom izgradnje samog mosta, mi ćemo podržati mišljenje dela građana Novog Sada koji se oseća ugroženim, ali i drugog dela građana Novog Sada kojima će se situacija popraviti, izdvojićemo naše mišljenje i glasati uzdržano – zaključio je Radojević.\nOn je još dodao da je jedan deo građana novosadske opštine koji ne živi blizu mostova, osuđen da u 21. veku koristi skele za prelazak preko reke. Postoje dve skele uzvodno od Novog Sada, kod Futoga i Begeča, i neophodno je u budućnosti tamo napraviti mostove na čemu će novosadska DSS insistirati u budućnosti.


RFE: Beguncima od vojnog roka laknulo (27.12.2010.)\nMinistarstvo odbrane Srbije pokrenulo je inicijativu da se obustave krivični postupci protiv regruta zbog izbegavanja vojne obaveze i odustane od njihovog daljeg gonjenja. Igor iz Valjeva, jedan od vojnih obveznika koji je proteklih godina u bekstvu krstario Španijom, Italijom i još nekim zapadnim zemljama, za naš program kaže da je doživeo veliko olakšanje.\n"Više ne moram da razmišljam kako da izbegnem da služim nešto što ne želim… Ne moram da razmišljam o tome kako da pobegnem preko granice, a da pri tom znam jednu strašnu istinu da ako odem u inostranstvo više neću moći da se vratim u svoju zemlju. Značiće ovo i budućim generacijama jer neće morati da se bave razmišljanjem kako će im neko uzeti godinu dana ili šest meseci života".\nVojni rok ukinut, Srbija dobija moderniju vojsku\nUz nedavnu amnestiju, za sve koji su prethodno gonjeni od daleke 2000. do aprila ove godine, i odluku državnog parlamenta da se od 1. januara 2011. ukida obavezno služenje vojnog roka, brisanjem krivičnih prijava zatvara se krug briga potencijalnih regruta, jer više ih neće ni biti.\nDragan Šutanovac, ministar odbrane Srbije, kaže za naš radio da je želja vlasti da se svi vojni obveznici stave u ravnopravan položaj.\n"Stekli su se uslovi da zaista svi oni koji su u proteklom periodu izbegavali služenje vojnog roka sada na neki način budu amnestirani. Da zatvorimo jednu staru stranicu i da otvorimo mogućnost da svima onima koji su danas negde u inostranstvu, a u strahu su da dodju u Srbiju, kažemo da su svi dobrodošli", kaže Šutanovac.\nPrijave idu u smeće\nKrivične prijave koje su od poslednje amnestije do danas podnete protiv 46 regruta zbog izbegavanja vojske tako odlaze u smeće, a u vojsku će ubuduće ići samo profesionalci i oni koji to žele.\nOvo je, kaže za naš program Milan Antonijević iz YUCOM-a, nevladine organizacije kojoj su se za zaštitu obraćali mnogi vojni obveznici, konačan i jedini logičan završetak priče za one koji nisu želeli da služe armiju.\n"Mislim da je to zaista dobar potez. Sećamo se kako je to bilo za vreme Slobodana Miloševića, tokom 1999. godine i kasnije… Sada je ovo dokaz da izlazimo iz militantnog dela naše istorije i da ulazimo u jedan miran i stabilan period", navodi Antonijević.\nSvi koji su izbegavali vojnu obavezu od 1992. godine do demokratskih promena 5. oktobra davno su amnestirani Saveznim zakonom.\nMinistar odbrane Dragan Šutanovac veruje da najnovija odluka stavlja tačku na sve probleme i da, uz aktuelnu profesionalizacija vojske, i u simboličkom pogledu znači još jedan otklon od vremena devedesetih.\n"Sama činjenica da niko ne mora u vojsku dovoljno govori da je apsolutno sve promenjeno. i siguran sam da idemo u pravcu da svako ko se pojavi u vojsci Srbije bude tu zato što je rado došao u vojsku a ne zato što je morao. Time se ceo sistem odbrane podiže na jedan viši nivo", kaže Šutanovac.\nRanije procene govorile su da je do amnestije u aprilu 2010. protiv 2.500 ljudi bila podignuta krivična prijava zbog neodazivanja na vojni poziv, od kojih su i posle oprosta mnogi ostali u inostranstvu.\nMnogi od njih su obrazovani i uspešni ljudi, kaže Milan Antonijević iz YUCOM-a, koje novi pozitivni signali mogu da motivišu da razmisle o povratku.\n"To je ipak jedan normalniji odnos prema mladim ljudima, i sigurno će to pomoći da oni možda odluče da pronadju šansu i u Srbiji", smatra Antonijević.\nPored toga što su dočekali da imaju jedan potencijalni problem manje u životu, bivši regruti, kao igor iz Valjeva, veruju da će se sistemom dobrovoljnog odlaska u vojsku promeniti još neke važne stvari u društvu.\n"Samim tim što mladi neće biti indoktrinirani u nekom vojnom smislu preoblikovaće ih tako da im nasilje neće biti u glavi, pa će tako i rešavanja situacija na konfliktan način biti sve manje".


Hronika Archives - Page 221 of 264 - Studio B\nIzgoreli fabrika i salon nameštaja u Kovačici\nVatra koja je dostizala visinu od nekoliko metara za vrlo kratko vreme je zahvatila i salon nameštaja i fabriku u Kovačici koji su bili puni lako zapaljivih predmeta.\nPojačan saobraćaj, veća čekanja na granicama\n2016/07/28 2 years, 1 month ago Detaljno...\nSaobraćaj u Srbiji je pojačanog intenziteta, dok se na graničnim prelazima sa Bugarskom, Bosnom i Hercegovinom i Crnom Gorom beleže veća čekanja, saopštio je danas Auto-moto savez Srbije.\nOdalović: Nema grobnica u centru Prištine\nOstaci tela ljudi nisu nađeni ni na trećoj lokaciji koja je u potrazi za masovnom grobnicom istražena kod nezavršene pravoslavne crkve u Prištini, izjavio je danas sekretar Kancelarije Vlade Srbje za nestala lica, Veljko Odalović\nDve nesreće u Pomoravlju – jedan poginuo, 14 povređenih\nJedna osoba je poginula a 14 povređeno u dve saobraćajne nesreće koje su se sinoć dogodile u Pomoravskom okrugu.\nRasvetljeno ubistvo državljanina Srbije\nU Srbiji 80 nesreća – jedna osoba poginula, 53 povređene\nPrethodnog dana na putevima u Srbiji evidentirano je 80 saobraćajnih nezgoda, u kojima je jedna osoba poginula, a 53 su povređene, saopštio je jutros AMS S, pozivajući se na podatke Uprave saobraćajne policije.\nHorgoš: Oružje, droga i novac pronađeni u vozilu Albanca\n2016/07/27 2 years, 1 month ago Detaljno...\nNa prelazu Horgoš, pilikom ulazne kontrole putničkog motornog vozila marke "nisan almera", kojim je upravljao albanski državljanin S.M.(47), pronađeni su oružje, droga i novac, saopštilo je danas Ministarstvo unutrašnjih poslova (MUP).\n2016/07/26 2 years, 1 month ago Detaljno...\nGrupa Zvezdinih navijača, koji su krenuli na utakmicu protiv Ludogoreca, uhapšena je u letovalištu Sunčev breg jer im je u autobusu pronađena droga, javlja danas Tanjugov izveštač iz Bugarske.\nPrevrnuo se kamion sa prikolicom, nema povređenih\nKamion sa prikolicom prevrnuo se danas u mestu Reljinci, ali nema povređenih, rečeno je Tanjugu u MUP-u.\nNa Gradini na izlazak iz zemlje se čeka dva sata\nPrema najnovijim informacijama Uprave granične policije, na graničnom prelazu Gradina sa Bugarskom vozila se zadržavaju na izlasku iz naše zemlje oko dva sata, saopštio je vececras Automo-moto savez Srbije.


Karađorđevićima novac umesto Belog dvora - Sputnjik Srbija\n09:09 29.11.2018 Preuzmite kraći link\nUpravni sud poništio je rešenje kojim se odbija zahtev Karađorđevića za povraćaj ili obeštećenje, pa će Agencija za restituciju ponovo odlučivati o njihovom zahtevu i doneće odluku o finansijskoj naknadi. Maksimalna zakonska naknada i za Dvor i za ostalu imovinu naslednika kralja Aleksandra može da bude pola miliona evra.\nSud je, kako je „Novostima“ potvrdio advokat Zoran Živanović, odlučivao po žalbi zastupnika kraljevske porodice na rešenje Ministarstva finansija, kao drugostepenog organa. Sud je to poništio i naložio da Ministarstvo ukine prvostepeno rešenje Agencije, kojim se potpuno odbija zahtev Karađorđevića.\n„Tačno je da je to rešenje poništeno jer, po mišljenju Upravnog suda, Karađorđevići nemaju pravo na naturalni povraćaj Belog dvora, ali imaju na obeštećenje“, kaže za „Novosti“ direktorka Područne jedinice Beograd Agencije za restituciju Ivana Živković.\nBuduća namena Belog dvora biće određena posebnim zakonom, dodaju „Novosti“.


Srbija i Češka za još bolju saradnju - Studio B\nBeograd 16°C u 15:00\nSrbija i Češka za još bolju saradnju\nSrbija i Češka za još bolju saradnju Tanjug\nPolitikaPolitika Pocetna 11. 09. 2019. 11:12:24\nSrbija i Češka utrostručile spoljnotrgovinsku razmenu, koja će ove godine izositi 1,15 milijardi evra, izjavio predsednik Aleksandar Vučić posle sastanka sa predsednikom Češke Milošem Zemanom.\n„Verujem da možemo mnogo više da uradimo, značajna je naša saradnja u oblasti iniovacija, nauke, veštačke inteligencije i robotike. Verujem da ćemo i u odbrambenoj industrji, sa Zbrojevkom i Tratrom, naći zajednickci interes za saradnju“, rekao je Vučić i podsetio da će danas biti organizovan i biznis forum srpskih i čeških kompanija.\nPredsednik Srbije je zahvalio českom kolegi na poseti i poželeo mu da se oseća kao kod kuće.\nZatim su potpisana dva sporazuma o bilateralnoj saradnji: u oblasti odbrane i inovacija.\nČeški predsednik Miloš Zeman poručio je da veoma ceni prijateljstvo srpskog i češkog naroda i istakao značaj privredne saradnje dve zemlje.\n„Još jednom želim da se zahvalim Srbiji što je stala na našu stranu i `38 i `68 godine, kada su nas okupirali Sovjeti. Mi imamo šta da otplaćujemo i zato sam ovde“, kaže Zeman.\nPrema njegovim rečima, privrednike niko ne može da natera da dođu ako to sami ne žele.\n„Pedeset vrhunskih privrednika doputovalo je iz Češke i sa još 180 srpskih privrednika biće prisutno na biznis forumu“, rekao je on i dodao da je češka delegacija informisala predsednika Srbije o svim pitanjima koja su vezana za međusobnu saradnju.\n“ I ja sam lično iznenađen koliko je duboka ta saradnja“, rekao je on.\nNajavio je da će 28. oktobra u Pragu dodeliti Medalju za zasluge Emiru Kusturici koji je svojevremeno studirao u Pragu.\nKako je istakao, svaki političar prvenstveno treba da brani interese svoje države, a ne da bude marioneta stranih vlasti.\n„Bilo koje strane vlasti, to naglašavam“, rekao je on, napomenuvši da mora da iznese nekoliko, provokativnih rečenica, jer mu ne bi „verovali ako ne bih bi bio provokativan“.\nVučić: Srbija je vojno neutralna, to je najbolja odluka\nPojedini potrošači na Vračaru bez grejanja do sutra\nČekaju se nove doze vakcina\nDanica Karić se vraća na muzičku scenu\nBrnabić: Budžet nije predizborni već razvojni\nLajkovima do dobrog dela


Sportske.net - PLS - Lazetić debitovao porazom, Teleoptiku treba čudo za opstanak!\nPLS - Lazetić debitovao porazom, Teleoptiku treba čudo za opstanak!\nPromena trenera nije dala rezultat u Teleoptiku, pošto je filijala FK Partizan doživela poraz u Kruševcu pod vođstvom Žarka Lazetića.\nNenad Kovačević na novom početku!\nJoš jedna legenda kragujevačkog fudbala stigla u FK Kragujevac!\nNekada superligaš, sada traže pojačanja preko Fejsbuka\nIma 44 godine, ali Darko Spalević ne prestaje da rešeta!\nPokušali su u Humskoj sa šok terapijom pred gostovanje Teleoptika u Kruševcu, ali je filijala crno-belih doživela novi poraz u Prvoj ligi Srbije.\nPoslednja utakmica 33. kola Prve lige Srbije završena je trijumfom ekipe Trajala 3:1 (0:0) čime su Teleoptiku ostavljene teoretske šanse da se spasi ispadanja.\nNije bilo golova u prvom poluvremenu utakmice na stadionu "Mladost", ali daleko od toga da su izostala uzbuđenja. Gosti su prvi zapretili posle kornera u 8. minutu, ali je kapiten Luka Čermelj loše zahvatio loptu i poslao je daleko van okvira gola iz jako dobre pozicije.\nMinut kasnije ekipa Trajala odgovara preko Milorada Savića koji odlično zahvata loptu posle prekida, ali se u toj situaciji istakao golman "Optičara" Đorđe Vukanić.\nZavršnicu prvog dela igre obeležile su šanse u kojima su se našli Usman Marong i Ivica Jovanović. U prvoj situaciji lopta je prohujala tik pored stative, posle udarca Jovanovića golman Teleoptika je odlično reagovao i otklonio opasnost.\nNastavak utakmice doneo je još više uzbuđenja i to zahvaljujući ranom golu domaćeg tima. Posle dobrog napada koji je vodio Usman Marong loptu je u prostor dobio Ivica Jovanović koji zatim preciznim udarcem donosi vođstvo Trajalu - 1:0!\nUpravo je vodeći pogodak Trajala otvorio meč i naterao goste da zaigraju mnogo agresivnije kako bi pokušali da stignu barem do boda. Takav pristup se vrlo brzo isplatio ekipi Žarka Lazetića jer je već u 55. minutu dosuđen penal posle nesmotrene reakcije štopera domaćih Milana Gašića.\nOdgovornost je preuzeo Jovan Kokir koji je golmana poslao u donji desni ugao, ali je zato loptu lansirao preko prečke i propustio najbolju moguću priliku da izjednači rezultat.\nNakon promašenog penala šanse su nastavile da se ređaju pred oba gola, Teleoptik je u tim trenucima u životu ostavio golman Vukanić, a zatim je deset minuta pre kraja lopta konačno završila u mreži "Gumara"!\nUdarac Jovana Vlalukina sa nekih 20 metara bio je snažan i zbog toga je kontakt koji je lopta imala sa jednim od igrača Trajala na putu ka golu rezultirao rikošetom koji je prevario golmana Nenada Jovanovića pa je Teleoptik stigao do izjednačenja - 1:1.\nU poslednjih deset minuta još dve šanse za Teleoptik preko Jovana Kokira i Matije Babovića, a zatim stiže i kazna u sudijskoj nadoknadi vremena.\nNajpre je Čermelj oborio Ivicu Jovanovića a sudija Pavle Ilić bez mnogo razmišljanja pokazao na belu tačku. Siguran izvođač najstrože kazne bio je upravo Ivica Jovanović koji je drugim golom na meču presudio Teleoptiku.\nTrijumf domaćih ubedljivijim je učionio Usman Marong u trećem minutu nadoknade. Jedan od najboljih igrača utakmice istrčao je kontru, sačekao da saigrači povuku čuvare na bokove, a onda snažnim udarcem uspeo da savlada Vukanića.\nTrajal je tako četiri kola pre kraja stekao deset bodova prednosti u odnosu na prvi tim u zoni ispadanja i tako praktično prebrinuo pitanje opstanka u Prvoj ligi, što se ne može reći za Teleoptik.\nPartizanovoj filijali ostaju još četiri utakmice da se spasi ispadanja, a trenutno zaostaje šest bodova za timom koji je prvi iznad crte.\nsalabajzer za spas.....hahaha


SSP, DS i Narodna stranka: Vučić uzurpirao pravosudne institucije i ponizio tužioce i policiju - Politika - Dnevni list Danas\nPočetna » Vesti » Politika » SSP, DS i Narodna stranka: Vučić uzurpirao pravosudne institucije i ponizio tužioce i policiju\nFunkcioneri Stranke slobode i pravde (SSP), Demokratske stranke (DS) i Narodne stranke su danas optužili predsednika Srbije da štiti optuženog za proizvodnju marihuane na farmi Jovanjica, Predraga Koluviju i ocenili da je Aleksandar Vučić time uzurpirao pravosudne institucije i ponizio tužioce i policiju.\nNa konferenciji za novinare ispred Specijalnog suda, zvaničnici opozicionih stranaka su upitali i da li je Jovanjica bila državni projekat i zašto se o kompletnom slučaju nije oglašavao tužilac za organizovani krminal Mladen Nenadić.\nNa konferencije za novinare na temu „Legalizacija organizovanog kriminala kroz slučaj Jovanjica“, je rečeno i da opozicija traga za neformalnim vlasnikom Jovanjice\nPotpredsednica SSP Marinika Tepić je ukazala da je Vučić, „time što brani Koluviju“, degradirao i unizio i tužioce i policijace, forenzičare… i, kako je rekla, „čitav krug ljudi koji su dve godine radili na podizanju optužnice“.\nPotpredsednik Narodne stranke Mirioslav Aleksić je takodje oštro kritikovao stavove predsednika Srbije u vezi Koluvije, te ocenio da ni „Eskobar nije imao podršku predsedniak države“.\nFunkcioner DS Srdjan Milivojević je rekao da je Vučić „uveo stečaj i sebe proglasio stečajnim upravnikom pravosudnih institucija“.\n„Da li je Jovanjica služila za finansiranje nekih projekata (Srpske napredne stanke) i kojih… to je pitanje na koje će morati svi da odogovore“, rekao je on.\nAleksandar VučićDSJovanjicaNarodna strankaSSP


RUDI GOBER ZARAŽEN: NBA i Evroliga suspendovale sezonu zbog koronavirusa | Ekspres.net\nIzvor: EPA / NUCCIO DINUZZO\n"NBA suspenduje odigravanje utakmica do daljnjeg. NBA će iskoristiti ovu pauzu kako bi preuzela sledeće korake tokom pandemije koronavirusa", navodi se u saopštenju NBA.\nI uprava Evrolige zvanično je saopštila da je na neodređeno suspendovala sva svoja takmičenja zbog pandemije koronavirusa, koju je proglasila Svetska zdravstvena ogranizacija (SZO). To automatski znači da Crvena zvezda neće igrati večeras protiv Reala u Madridu, kao ni da Partizan naredne nedelje neće dočekati Uniks u prvom meču četvrtfinala Evrokupa.\nEvroliga ističe da je pomno pratila poslednja dešavanja u vezi sa koronavirusom, obaveštenje SZO da je reč o pandemiji, sve veći rizik za sve ucesnike, sve veća ograničenja kretanja širom Evrope, nemogućnosti dolaska na određene destinacije i razlicite preporuke zdravstvenih vlasti koje bi mogle biti od koristi za sprečavanje širenja virusa.\n"Zbog svega navedenog, postalo je nemoguće održavati regularnost takmicenja, a u cilju očuvanja zdravlja i sigurnosti učesnika i navijača, Evroliga je u dogovoru sa klubovima donela odluku da privremeno suspenduje sve utakmice u Evroligi i Evrokupu, kao i u juniorskoj Evroligi", stoji u saopštenju.\nNajvažnije vesti u vezi koronavirusa:\nkošarka NBA koronavirus Rudi Gober


ŠKORPIJA – nedeljni horoskop od 04. do 10.07.2016. – Lepotica.rs\nŠKORPIJA – nedeljni horoskop od 04. do 10.07.2016.\nVaša se energija obnovila i sada je potrebno da povratite svu snagu koju ste u prethodnim mesecima izgubili. S druge strane, dobili ste poneko kilce viška i ne možete tek tako da navalite kao gladna godina. Zato ćete morati malo da se kontrolišete – znate ono – više voća i povrća, manje testa i šećera…\nVaš ljubavni život je u proteklom periodu zaista bio bez nekih posebnih dešavanja i Škorpije su već u fazonu da na ovom svetu ne postoji osoba sa kojom mogu očekivati emotivnu sreću. No, da ne dramimo previše, naravno da to nije tako, samo je potrebno da se stvore uslovi da bi se nešto i dogodilo. Ova nedelja je zaista dobra za nove emotivne početke, a ako ništa drugo – onda makar za poznanstvo koje može biti i lepo i uzbudljivo i imati predispoziciju da se pretvori u ljubavnu priču.\nOni koji su u emotivnim vezama posle dugo vremena, imaju skladan odnos sa voljenom osobom. Stišale su se ljubomore, strasti, stišale su se vaše svađe i uspevate da uspostavite normalnu komunikaciju i da bolje razumete jedno drugo. Emocije će preuzeti primat i vas dvoje ćete se konačno setiti da se zaista i iskreno – volite.


Francuska ne odustaje od zakona, Turska preti | EurActiv Srbija\nFrancuska ne odustaje od zakona, Turska preti\nObjavljeno : 05.01.2012.\t Tweet\nFrancuska, uprkos velikoj krizi u odnosima sa Turskom, ne odustaje od zakona koji propisuje kazne za poricanje genocida nad Jermenima pod Otomanskim carstvom. Predlog zakona naći će se pred Senatom, gornjim domom francuskog parlamenta, do kraja januara, znatno ranije nego što se očekivalo, i biće najverovatnije usvojen. Ankara, koja je već zamrzla političku i vojnu saradnju s Francuskom, upozorila je da će u tom slučaju preduzeti nove mere protiv Pariza.\nFrancuska vlada odlučila je da, prema izvorima u francuskim vlastima, uvrsti u dnevni red Senata predlog zakona koji je donji dom francuskog parlamenta, Narodna skupština, usvojio 22. decembra velikom većinom, iako je i u redovima levice i u redovima desnice bilo neslaganja oko zakona. Očekuje se da predlog zakona bude usvojen i u Senatu, a nakon toga zakon će stupiti na snagu.\nFrancuski ministar spoljnih poslova Alen Žipe (Alain Juppe) ocenio je ranije da predlog zakona nije "koristan". U francuskom Ministarstvu spoljnih poslova nisu želeli 4. januara da komentarišu stavljanje zakona na dnevni red Senata.\nU znak protesta zbog usvajanja zakona u donjem domu francuskog parlamenta, Turska je zamrzla vojnu i političku saradnju sa Francuskom, svojom savezicom u NATO-u, i zapretila novim merama ako predlog bude usvojen i u Senatu. Ankara je opozvala u decembru svog ambasadora Tahsina Burdžuoglua iz Pariza koji se, međutim, vratio u Francusku kako bi "pratio proces u Senatu", saopštila je turska ambasada u Parizu.\n"Moguće je da će biti novog smanjenja turskog diplomatskog prisustva u Parizu", naveo je neimenovani turski diplomatski izvor, aludirajući na eventualnu odluku Ankare da Tursku u Parizu više ne predstavlja ambasador, već diplomata nižeg ranga.\n"Sve protivmere ostaju na snazi, ali se on (ambasador) vraća kako bi pratio proces u Senatu", rekao je portparol ambasade Engin Solakoglu i podsetio da od usvajanja zakona "nema više poseta, bilateralnih kontakata, saradnje u svim oblastima" sa francuskom državom. Ipak, dodao je, "to se ne odnosi na privatni sektor i kontakti između turskih i francuskih kompanija postoje".\nPredlog zakona predviđa kaznu od godinu dana i 45.000 evra za svako javno negiranje genocida - nad Jevrejima u Drugom svetskom ratu i nad Jermenima u vreme Otomanskog carstva. U Francuskoj je od ranije kažnjivo poricanje genocida nad Jevrejima tokom Drugog svetskog rata.\nOdnosi Pariza i Ankare, koji su na nizbrdici od priznavanja genocida nad Jermenima 2001. u Francuskoj, pogoršali su se u trenutku kada je međunarodnoj zajednici Turska neophodna za rešavanje krize u vezi sa Sirijom.\nViše visokih turskih zvaničnika kritikovalo je francuskog predsednika Nikolu Sarkozija (Nicolas Sarkozy), koji se odlučno protivi ulasku Turske u EU. Sarkozija optužuju da se opredeljuje na određene korake zbog predstojećih predsedničkih izbora na proleće, s obzirom da u Francuskoj živi brojna jermenska zajednica.\nFrancuska je zakonom usvojenim 2001. priznala genocid nad Jermenima u vreme Otomanskog carstva.\nJermeni tvrde da je između 1915. i 1917. godine u Otomanskom carstvu stradalo 1,5 miliona njihovih sunarodnika. Turska priznaje da je do 500.000 Jermena poginulo tokom sukoba i prisilne deportacije prema Iraku, Siriji i Libanu koje su tada bile pod Otomanskim carstvom, a ne zbog namere da oni budu istrebljeni.\nU Francuskoj živi oko 600.000 Jermena.\nOvo nije prvi put da dolazi od sukoba između Pariza i Ankare. U aprilu 2009. Turska nije uspela da na samitu NATO u Francuskoj osujeti izbor bivšeg danskog premijera Andersa Foga Rasmusena za novog generalnog sekretara Alijanse i time učini samit neuspešnim. Početkom prošle godine Sarkozijeva poseta Turskoj nije naišla na dobar prijem u toj zemlji jer je bila vrlo kratka. Sarkozi je, takođe, tokom posete Jerevanu u oktobru prošle godine pozvao Tursku da prizna jermenski genocid do kraja njegovog mandata u maju 2012.\nEkonomska korist od pridruživanja EU\nProtivljenje Francuske prisutpanju Turske EU jedna je od kočnica njenog napretka u procesu pridruživanja koji je delom omogućio ekonomski oporavak te zemlje. Turska, iako nije deo EU, imala je velike koristi u ekonomskom smislu od stvaranja zone evra. Turskoj privredi je potrebna snažna i stabilna zona evra da bi se njen privredni rast nastavio.\n"Ono što se dešava u Evropi tiče se i Turske. Ako se EU ne oseća najbolje, ni Turska nije u boljem stanju pošto su dve ekonomije međuzavisne", rekao je za AFP evropski političar koji je upućen u prilike u Turskoj. "Kada se danas Turčin osvrne na Evropu iz Ankare ili Istanbula, ne treba da sanja o njoj već da postavi pitanje: u kojoj meri je moja zemlja povezana sa Evropom?", dodao je on.\nIzvoz u EU čini znatan deo trgovinske razmene Turske koja želi da se integriše u EU, posebno nakon potpisivanja ugovora o carinskoj uniji 1995.\nPre gotovo 10 godina Turska je izašla iz perioda velikih ekonomskih teškoća nakon intervencije Međunarodnog monetarnog fonda koji je tražio duboke strukturne reforme. Koristi od tih reformi danas se osećaju. Inflacija u Turskoj je pre 10 godina bila 54,4% dok je u novembru 2011, prema zvaničnim statisitičkim podacima, bila 9,48%.\nU 2001. Turska je imala negativan rast od 9,5%, dok je tokom prvih devet meseci 2011. rast bio 9,6%. Danas Turska, koja ima 73 miliona stanovnika, 17. je ekonomija u svetu sa jednom od najviših stopa rasta.\n"Turska bi mogla da posluži kao primer za mnoge zemlje EU", rekao je za AFP zapadni diplomata koji je želeo da ostane anoniman. "Turska je takođe prošla kroz ekonomske krize ali su napori na planu privatizacije doneli rezultate. Grčka bi trebalo da se ugleda na svog suseda jer bi mogla da izuveče neke pouke", rekao je taj diplomata.\nTurska, i pored rasta, ima problem sa deficitom tekućeg plaćanja. U novembru prošle godine agencija za kreditni rejting Fič (Fitch) je snizila prognozu za Tursku sa "pozitivne" na "stabilnu".\nVisoka stopa nezaposlenosti i dalje predstavlja veliki izazov a, prema ocenama vlasti, rast bi mogao da bude prepolovljen u ovoj godini zbog krize u zoni evra.\nTurska je počela pregovore o članstvu u EU u 2005. pošto je parlament usvojio niz reformi koje je zahtevala Unija. Ali nakon toga pregovori su usporeni zbog turskog sukoba sa Kirpom kao i zbog protivljenja nekih članica Unije pristupanju Turske, poput Francuske.\nI pored toga, proces pridruživanja EU je privukao strane investitore, a Turska je istovremeno razvijala ekonomske odnose sa Bliskim istokom. "Turska je privukla strane investitore, pošto se usklađuje sa normama EU", rekao je jedan analitičar upućen u prilike u Turskoj.\n"Turska je ranije poistovećivana sa političkom nestabilnošću i državnim udarima, ali sada investitori ocenjuju da je zemlja postala stabilna", dodao je on. U novijoj istoriji Turska je imala tri vojna državna udara - 1960, 1971. i 1980, ali je politički uticaj vojske opao od dolaska na vlast islamističkog pokreta premijera Redžepa Tajipa Erdogana 2002.\n: Zabranjeno nošenje burke u Francuskoj


Vikend cena 1 x Jednokr. (55.00 €)\n1 noć(i) T O T A L: 55.00 €\nParking/garaža, Besplatan mini bar, Piće dobrodošlice, 1 flaša mineralne vode\nVila Marija nalazi se u centru Beograda, na svega 5 minuta od Slavije. U ponudi je 10 super komfornih dvokrevetnih soba koje su opremljene kupatilima, kablovskom televizijom, klima uredjajima, mini barom i telefonom. Tu je i veliki dnevni boravak za dnevni odmor sa udobnim sofama. Imamo i veliku ultra modernu, potpuno opremljenu kuhinju koja je na raspolaganju svim našim gostima.\nVila Marija se nalazi u centru Beograda, na svega 5 minuta od Slavije, blizu autoputa. Okružena uglavnom porodičnim kućama, predstavlja oazu mira u samom centru gradske vreve, koja će vam omogućiti kvalitetan odmor nakon napornog dana. Kada vremenski uslovi to dozvoljavaju, naši gosti mogu da uživaju na našoj velikoj letnjoj terasi i roštilju koji se organizuje na zahtev gosta ili gostiju. Možemo da vam ponudimo i hostovanje raznih promocija i konferencija.


Teheran dozvolio postavljanje nadzornih kamera na nuklearna postrojenja - Index.ba\nIran će dozvoliti Međunarodnoj agenciji za nuklearnu energiju (IAEA) da postavi nadzorne kamere u postrojenja nakon razgovora sa direktorom agencije Rafaelom Grosijem, izjavio je danas direktor iranske Organizacije za nuklearnu energiju (AEOI) Muhamed Eslami.\nAnalitičari navode da je cilj razgovora Grosija bio usmjeren na ublažavanje spora između Teherana i Zapada koji je prijetio da eskalira i time onemogući pregovore za obnovu nuklearnog sporazuma.\n“Saglasili smo se sa zamjenom memorijskih kartica na kamerama. Inspektorima IAEA bit će dozvoljeno da održavaju opremu i mijenjaju kartice koje će u Iranu stajati zapečaćene oznakama IAEA i AEOI”, navodi se u zajedničkom saopćenju.\nGrosi će kasnije tokom dana održati konferenciju za medije u Beču.\nIAEA je tokom sedmice obavjestila članice da nije bilo napretka po dva centralna pitanja u sporu sa Teheranom, a to su objašnjenje tragova uranija na nekoliko starih i neprijavljenih lokacija i odobrenje hitnog pristupa određenoj opremi kako bi agencija mogla da nastavi da prati dijelove nuklearnog programa kao što je predviđeno sporazumom iz 2015. godine.\nPrema sporazumu iz 2015. godine, Iran i velike sile su se saglasile da će Teheran da ograniči svoj nuklearni program u zamjenu za ukidanje međunarodnih sankcija.\nBivši američki predsjednik Donald Trump povukao je SAD iz sporazuma 2018. godine i ponovo uveo sankcije Teheranu. Iran je odgovorio godinu dana kasnije kršenjem određenih uslova sporazuma, poput obogaćenja uranija više čistoće.\nPrethodni članakNjemačka kancelarka Merkel sutra u Srbiji, planiran sastanak sa Vučićem\nNaredni članakTramvajski saobraćaj prema Baščaršiji u prekidu: U nesreći na Skenderiji povrijeđene tri osobe


Radionice i Forum teatar: Podsticaj za obrazovanje Romkinja\n„Inicijativa za obrazovanje romskih devojčica“ je projekat koji u Bečeju sprovodi kancelarija CARE Srbija i Novosadski humanitarni centar u saradnji sa koordinatorkom za romska pitanja opštine Bečej Angelom Slavnić, a uz finansijsku podršku Telethon Fonda - CARE Norveška.\nCilj projekta je da se u romskoj zajednici ojača svest o značaju obrazovanja romskih devojčica, da unapredi njihove veštine i samopouzdanje, kao i da se za obrazovanje Romkinja dobije veća podrška na lokalnom, pokrajinskom i nacionalnom nivou.\nProjekat traje tri godine, a realizacija programa u Bečeju traje godinu dana i obuhvata dve grupe mladih iz romske i neromske populacije u Bečeju i Novom Sadu. Mladi će, zahvaljujući različitim aktivnostima, treninzima i radionicama, učiti o predrasudama, diskriminaciji, rodnoj ravnopravnosti, nasilju, steći će veštine iz oblasti timskog rada, komunikacije itd.\nSerija treninga i radionica počela je krajem januara u oba grada, a poseban akcenat je stavljen na pozorišne radionice i Forum teatar tokom kojih će mladi pripremiti predstave o obrazovanju Romkinja, koje će se osim u Bečeju prikazivati u još pet opština u Vojvodini.\nUporedo se sprovode i brojne aktivnosti sa roditeljima u romskim zajednicama, predstavnicima škola i vrtića.\nAngela Slavnić, koordinatorka za romska pitanja opštine Bečej, rekla je da su u program uključene bečejske osnovne škole „Sever Đurkić“ i „Zdravko Gložanski“ i „Svetozar Marković“ iz Bačkog Gradišta.\n„Planiramo da uključimo u projekat i predškolske ustanove zato što će romski voditelj raditi popis, odnosno voditi evidenciju za decu iz naselja, o tome koje su godište, da li su upisani u vrtić ili školu. S druge strane, u Forum teatar su uključena deca iz sve tri srednje škole i dve učenice iz osmog razreda osnovne škole. Organizovaćemo i posete nastavnika, učitelja ili vaspitača u romsko naselje, da se upoznaju sa uslovima i sredinom u kojoj dete živi, jer ta saradnja između roditelja i nastavnika je veoma bitna i na osnovu toga će biti izrađen individualni plan za obrazovanje“, rekla je Slavnić.\nOsnovna škola „Petefi Šandor“: Bez nasilja kroz Forum teatar\nProjekat „Inicijativa za inkluziju”: Za zapošljavanje 200.000 evra\nU posebne biračke spiskove upisalo se više od 2.000 građana: Najbrojniji su Mađari i Romi\nViše iz ove kategorije « BM brifing sa Živojinom Lalićem: Harmonika kao sudbina\tNarodna biblioteka: Obeležen Dan maternjeg jezika »


Bugarska mafija prijeti sarajevskom novinaru\nBugarska mafija sprema atentat na Bakira Hadžiomerovića, urednika političkog magazina "60 minuta", po zahtjevu pripadnika albanskog kriminalnog miljea u Sarajevu, saopćila je Federalna televizija u utorak navečer.\n"Dvojica kriminalaca iz Bugarske i jedan Albanac već duže vrijeme planiraju ubojstvo Bakira Hažiomerovića," stoji u saopćenju FTV-a.\nHadžiomerović se već nalazi pod policijskom pratnjom zbog prijetnji koje je primio nakon emitovanja serije priloga o političkim temama i o organizovanom kriminalu.\nMeđu onima koji su napadali Hadžiomerovića zbog izvještaja u "60 minuta" su reis-l-ulema Islamske zajednice BiH Mustafa Efendija Cerić i premijer Republike Srpske Milorad Dodik.\nFTV je rekla da će "dati sve što ima i učinit će sve što je u njenoj moći kako bi osigurala daljnji neometan i slobodan rad jednog od najvrednijih, najvažnijih i najhrabrijih urednika i novinara...".\n"Nadamo se da nećemo ostati usamljeni u ovom nastojanju i ovoj borbi, ali se ne bojimo nastaviti dalje i ako se takvo šta desi," stoji u saopćenju koje je potpisao generalni direktor Džemal Šabić.\nInternet portal žurnal.ba je optužio nadležna tužilaštva i druge istražne organe da ne poduzimaju ništa da spriječe napad niti da sankcioniraju osumnjičene "iako raspolažu informacijama o mogućem atentatu".\n"Oni do sada nisu poduzeli baš ništa kako bi se procesuirale osobe za koje se tvrdi da su dobili zadatak da ubiju Bakira Hadžiomerovića, niti da ispitaju potencijalne naručioce," tvrdi Žurnal.ba\nUdruženje BH novinari i Linija za pomoć novinarima izrazili su ozbiljnu zabrinutost zbog ponovnih i veoma opasnih prijetnji upućenih Hadžiomeroviću.\n"Prijetnja likvidacijom, upućena kolegi Hadžiomeroviću, drastičan je atak na njegov život i profesionalni integritet, ali i sigurnost cijele njegove porodice," saopćile su ove organizacije.\nOne zahtijevaju od nadležnih policijskih i istražnih organa da javnost obavijeste o mjerama koje poduzimaju u vezi s ovim slučajem, kao i o nalazima do kojih su došli.\nUdruženje BH novinari i Linija za pomoć novinarima pozivaju sve međunarodne organizacije u BH, kao i Međunarodnu federaciju novinara (IFJ) u Briselu da stanu u zaštitu novinara Haždiomerovića, ali i svih drugih novinara koji godinama trpe nasilje, suočavaju se s prijetnjama, političkim pritiscima i drugim oblicima ugrožavanja slobodnog obavljanja novinarskih zadataka.\nBiH: Sloboda govora, ali i prijetnje


POMOĆNICA DRŽAVNOG SEKRETARA SAD PRIZNALA: SAD od 1996. rade na nezavisnosti Kosova! | Serb.rs\nSerb.rs > AKTUELNO > POMOĆNICA DRŽAVNOG SEKRETARA SAD PRIZNALA: SAD od 1996. rade na nezavisnosti Kosova!\nPOMOĆNICA DRŽAVNOG SEKRETARA SAD PRIZNALA: SAD od 1996. rade na nezavisnosti Kosova!\n13. jula 2016. / Komentari su isključeni na POMOĆNICA DRŽAVNOG SEKRETARA SAD PRIZNALA: SAD od 1996. rade na nezavisnosti Kosova!\nViktorija Nuland, pomoćnica državnog sekretara SAD i p…. (foto:beonews.com)\nViktorija Nuland, pomoćnica državnog sekretara SAD Džona Kerija zadužena za ‘evropsku politiku’, otvoreno je priznala da Vašington još od 1996. godine aktivno radi na otimanju južne srpske pokrajine i stvaranju lažne „države Kosovo“!\nIstovremeno, Nulandova je poručila da Srbija ne može da nastavi ubrzane EU integracije sve dok ne prizna Kosovo i ne uvede sankcije Rusiji!\nPomoćnica državnog sekretara je u okviru svoje balkanske turneje tokom boravka u Prištini potvrdila da su SAD direktno pomagale šiptarske teroriste znatno pre NATO bombardovanja, dakle u vreme dok je Kosmet i formalno-pravno i na svaki drugi način bio sastavni deo Srbije!\n„SAD su 20 godina ulagale u suverenitet i nezavisnost Kosova i Vašington će nastaviti da pruža snažnu podršku Prištini. Kosovo je ostvarilo napredak u borbi protiv terorizma, ali mora više da radi na ekonomskom razvoju“, rekla je Nulandova, a preneli prištinski mediji\nKako tvrde odlično obavešteni diplomatski izvori, Kerijeva pomoćnica juče je u Beogradu našim vlastima prenela stav Vašingtona da Srbija može nastaviti ubrzani put ka članstvu u EU samo ako ispuni dva uslova – ako prizna Kosovo i ako uvede sankcije Rusiji!\n– Nulandova je poručila da Srbija ne može da računa na dalje ubrzane integracije i ulazak u EU ako ne prizna Kosovo i ne uvede sankcije Ruskoj federaciji. Naravno, njena poruka je uvijena u slatke diplomatsko-medijske oblande o podršci Srbiji i vekovnom savezništvu Srbije i SAD, ali suština je više nego jasna. Ako hoće u EU, Srbija mora da se odrekne Kosova i Rusije – ističe sagovornik Informera.\nI dok zvanično niko iz vrha vlasti nije juče hteo da komentariše naša saznanja i poruke Viktorije Nuland o dvodecenijskom otimanju Kosova od Srbije, Dragan Đukanović iz Centra za spoljnu politiku kaže da su ove poruke samo kontinuitet spoljne politike SAD.- Jasno je svima da Amerikanci godinama rade na promovisanju nezavisnosti Kosova, a nije nimalo čudno ni to što SAD traže da se distanciramo od Rusije… Međutim, sumnjam da će Srbija pristati na te radikalne metode – ocenjuje Đukanović, uz opasku da još ima prilično „prostora za balansiranje“.\nBivši ministar za KiM Goran Bogdanović naglašava da je izjava Nulandove prvo zvanično priznanje SAD da godinama unazad finansira nezavisnost Kosova.\n– Da se razumemo, to nije tajna, ali je sada prvi put ovako eksplicitno rečeno. Moramo konačno da počnemo da čitamo između redova poruke koje nam stižu iz SAD, ali i iz moćnih zemalja EU – poručuje Bogdanović.\nOznake: Aleksandar Vučić, kosovo, nezavisnost, podrška, sad, srbija, ucene, vesti, Viktorija Nuland / Objavljeno u: AKTUELNO


Grenel došao da sprovede dogovor iz Bijele kuće - BIGportal.ba\n22 Septembra, 2020 22 Septembra, 2020 0152\nGrenel će sa predsednikom Vučićem razgovarati o ekonomskoj normalizaciji odnosa Beograda i Prištine. Sa njim dolazi i Adam Boler, direktor Međunarodne razvojne finansijske korporacije (DFC), sa kojim će premijerka Srbije Ana Brnabić potpisati Zajedničku izjavu – kaže izvor “Blica” iz vrha vlasti.\nGlavna tema posete je otvaranje kancelarije nove američke Međunarodne razvojne finansijske korporacije (DFC) u Srbiji. Teme razgovora tokom Grenelove posete Beogradu biće i ostale tačke sporazuma iz Vašingtona, koje po navodima izvora “Blica”, Grenel želi što pre da pokrene i sprovede.\nČesto se dešavalo da se neki dokument potpiše i da potom ostane mrtvo slovo na papiru, pogledajte samo Briselski sporazum. Zbog toga Grenel ne želi da bilo šta prepusti slučaju. Amerikanci su mnogo ozbiljnije u sve ušli nego što je to činila administracija u Briselu – kaže naš sagovornik.\nU memorandumu će stajati da će i Srbija i DFC verno primenjivati sporazum o podsticanju ulaganja i da će obe strane identifikovati projekte koji će doprineti ekonomskoj normalizaciji između Beograda i Prištine, a što će ekonomski ojačati čitav region – navodi sagovornik našeg lista.\nSjedinjene Države pokazale su se kao mnogo efikasnije od Evropske unije, koja se probudila tek nakon što je Vašington pokazao ozbiljniju inicijativu. Amerika je bez razmišljanja podržala ideju o “malom Šengenu” jer tu vidi osnov za napredak i razvoj čitavog regiona, a tom procesu uskoro će se, prema sporazumu iz Bele kuće, priključiti i Priština.\nKako saznaje “Blic”, Sjedinjene Američke Države sada vrše pritisak i na Bosnu i Hercegovinu da se priključe inicijativi.\nSprovođenje sporazuma koji su sklopljeni sa Prištinom i Beogradom glavni su prioriteti administracije američkog predsednika Donalda Trampa – izjavio je u nedelju specijalni predstavnik Bele kuće za dijalog Beograda i Prištine Ričard Grenel, pred dolazak u Prištinu i Beograd sledeće nedelje.\nVidimo se u Prištini i Beogradu ove nedelje – poručio je Grenel u nedelju na Tviteru.\nMi zaustavljamo masovna ubijanja između Kosova i Srbije. Dugo godina su se ubijali. Prestaće da ubijaju jedni druge – rekao je američki predsednik Donald Tramp na predizbornom skupu u Fajetvilu u Severnoj Karolini.\nSavetnik za nacionalnu bezbednost Sjedinjenih Američkih Država Robert O’Brajan uputio je pismo predsedniku privremenih prištinskih institucija Hašimu Tačiju i izrazio zahvalnost zbog podrške Tačija sastanku predstavnika Beograda i Prištine u Vašingtonu 4. septembra, prenosi “Gazeta ekspres.”


2/3 KORISNIKA U GERONTOLOŠKOM CENTRU U KRUŠEVCU PRIMILO VAKCINU\nPrednost prilikom imunizacije imali su korisnici i zaposleni u gerontološkim centrima širom Srbije. Trenutno je oko dve trećine korisnika kruševačkog Gerontološkog centra svojevoljno primilo vakcinu protiv korona virusa. - Korisnici, kojima je zdravstveno stanje dozvoljavalo, birali su koju vakcinu žele da prime - kaže Jelena Mijailović, direktorka ustanove koja vodi brigu o najstarijim Kruševljanima. - Jedan broj korisnika primio je Fajzerovu vakcinu, a drugi kinesku - kaže Mijailović i dodaje da su svi dobrog opšteg stanja i da nije bilo neželjenih reakcija nakon vakcinacije. - Gerontološki centar u Kruševcu ima službu zdravstva - 2 lekara, 15 medicinskih tehničara i 20 negovatelja. Pomenuta služba radi 24 časa i povezana je sa čitavim centrom putem SOS signalizacije - objašnjava direktorka ove ustanove i dodaje da su korisnici maksimalno zbrinuti. Kako je dve trećine korisnika Gerontološkog centra vakcinisano, u narednom periodu planiraju se aktivnosti koje bi najstarijim Kruševljanima koliko-toliko nadoknadile vreme provedeno u izolaciji.


Press Online :: Politika :: Privrednici sa severa Kosova i Metohije: Prodavnice rade, ali nas čeka DUGOTRAJNA BORBA\nPrivrednici sa severa Kosova i Metohije: Prodavnice rade, ali nas čeka DUGOTRAJNA BORBA\nUdruženje privrednika sa severa Kosova i Metohije odlučilo je da će radnje i prodavnice od danas biti otvorene i apelovalo na međunarodnu zajednicu da konačno shvati dramatičnost situacije na severu i reaguje kako bi pacifikovala Prištinu, pre nego što se desi neki incident koji bi, kako ocenjuju, mogao stvari dovesti do tačke bez povratka.\n- Svesni smo da nas čeka dugotrajna borba, koja zahteva jedinstvo, trud, možda i žrtvovanje. Mi drugu zemlju nemamo i ovu našu ne damo nikom - rekao je sinoć Tanjugu predstavnik Udruženja Radoš Petrović posle sastanka održanog u Zvečanu.\nProtest upozorenja je, kako dodaje, pokazao snagu, slogu i spremnost za borbu Srba na severu Kosova i Metohije: "Pošto je ovo protest upozorenja, radnje na severu koje će od sutra raditi, biće zatvorene na mnogo duže svaki sledeći put kada na nas ponovo budu pucali zato što vozimo mleko, brašno, zejtin ili novine na srpskom za srpski narod na severu Kosova i Metohije".\nPetrović je naveo da će privrednici sačekati 15 do 20 dana da vide šta će se dešavati u narednom periodu, ali da se nadaju da će međunarodna zajednica izvršiti pritisak na Prištinu da ukine takse kako bi normalno poslovali: "U slučaju da se to ne desi, mi ćemo da radikalizujemo naše mere i naš štrajk će biti sve duži i duži vremenom".\nPetrović je istakao da su privrednici jedinstveno sproveli dvodnevni štrajk, a da su večeras doneli odluku da pokažu dobru volju i otvore radnje: "Sutra ćemo otvoriti svoje radnje, radićemo normalno, iako ne možemo normalno da poslujemo i uvozimo robu".\nPrivredici sa severa poručili su da će svaki dalji pokušaj Prištine naići na još snažniji odgovor.\n- Pokazali smo snagu, jedinstvo, da ne mogu da nas slome i da nećemo da trpimo da se puca i napada na one koji snabdevaju ljude osnovnim životnim namirnicama - navodi se u zaključku Udruženja sa sinoćnjeg sastanka, nakon što su prodavnioce na severu dva dana bile zatvorene u znak protesta zbog dodatnih taksi Prištine na robu iz centralne Srbije.\n- Očekujemo da će se stanje poboljšati u narednim danima i da ćemo moći da radimo na uobičajeni način - rekao je Ivanović.\nOn je rekao da alternativu u snabdevanju ne onemogućavaju samo Priština i kosovska policija, već i Kfor i Euleks koji, kako kaže, "učestvuju u zarobljavanju naših kamiona sa hranom i lekovima i izlaze iz okvira svoje misije, što produbljuje problem".


Izvodljive maštarije: Pomerite granice u seksu — Wannabe Man\nAko imaš partnerku, neke od ovih maštarija ćeš lako ostvariti (ako već nisi), a i ako si solo, ovi predlozi uopšte nisu nedostupni, naročito kada je u pitanju seks sa osobom koju upoznaješ preko interneta (statistika je na tvojoj strani).\nSnimite svoj “kućni” video\nParovi koji ovo ponekad praktikuju, svedoče o tome da im je to najuzbudljivije iskustvo u seksu. Uzbudljiv je sam čin snimanja privatnog pornića, a to uzbuđenje ostaje zabeleženo na snimku, koji je kasnije vrlo podsticajno gledati, bilo da imaš seks sa partnerkom i gledate zajedno svoj performans, bilo da koristiš ovaj materijal za solo zabavu. Bitno je da kameru (i bolji mobilni telefon završava posao sasvim zadovoljavajuće) namestiš pod dobrim uglom i da imaš odgovarajuće osvetljenje. Preporučljive su lampe postavljene sa strane, sa sijalicama ne jačim od 40 vati, jer diskretnije svetlo daje lepšu sliku, odnosno, ne osvetljava pojedinosti (bubuljice, strije, modrice, crvenilo) koje ne želite da se vide, to jest, kojih se tvoja partnerka grozi. Uslov koji mora biti ispunjen je da ona lepo izgleda na snimku, zato napravi probni snimak i koriguj rasvetu i ugao, tako da ona bude zadovoljna (inače neće hteti ponovo da eksperimentiše i osećaće se loše).\nIstraživanja pokazuju da je gotovo polovina muškaraca mlađih od 40 godina spavala sa nekim koga je upoznala preko interneta. Ako još uvek nisi u toj polovini, svakako imaš velike šanse da budeš. Istražuj po standardnim društvenim mrežama, kao i po sajtovima za upoznavanje ili onim specijalizovanim za nalaženje zabave u krevetu. Nije rizičnije nego da odvedeš u krevet neku curu koju si upravo upoznao u kafiću – ali svakako je obavezna primena zaštite.\nPronađi stariju partnerku\nMladići koji su imali seks ili vezu sa starijom ženom svedoče o dragocenosti ovog iskustva. Razlika u godinama ide u prilog ovom spoju, jer muškarci dosežu svoj puni seksualni potencijal oko dvadesete, a žene između tridesete i četrdesete. Dame su daleko opuštenije u seksu, poznaju svoje telo i umeju da uživaju i mladić ima šta da nauči – o tome kako se postupa sa ženom u krevetu, sa predanošću i poštovanjem i kako i sam da se opusti i prepusti, jer pored starije žene, samopouzdanje raste sa svešću da je njeno uživanje garantovano, jer ona zna kako.\nKljučne reči Brankica Miloševićfantazijemagazin za muškarcemuški magazinmuško-ženski odnosiWannabe Manžene


Trgovački gigant danas je najavio pokretanje sopstvenog video striming servisa, pod nazivom Vudu Movies on Us. Usluga na promociji će uključivati hiljade naslova koji će biti dostupan u HD rezoluciji i može se gledati besplatno, ali imaju reklame.\nVudu, naravno, postoji već više od jedne decenije, omogućavajući korisnicima da iznajme i kupiti filmove i TV emisije. Valmart je kupio ovaj servis još 2010. Ali današnja publika je više zainteresovan za striming nego posedovanje, u mnogim slučajevima.\nUmesto toga, Vudu Movies on Us je ušao u takmičenje sa drugim uslugama striminga, kao što su Yahoo View, Hulu i Sony Crackle.\nPored toga, pozivajući se na istraživanje Volmart napominje da je preko 42 odsto američkih potrošača voli da gledaju sadržaje kod kuće i to besplatni sa reklamama.


KO JE UBIO LANU BIJEDIĆ? Policija rekonstruiše njen poslednji dan, ali MISTERIJA postaje sve zamršenija\nUbijena Lana (19), Foto: Društvene mreže\nOsam dana je prošlo, a istraga koju predvodi Tužilaštvo Zapadnohercegovačkog kantona i dalje je bez uspeha\nObjavljeno: 14.10.2019. 14:13h\nKo je ubio 19-godišnju Lanu Bijedić, Mostarku i nesuđenu studentkinju i dalje je misterija bez rešenja i, što je najvažnije, bez osumnjičenih i uhapšenih.\nOsam dana je prošlo, a istraga koju predvodi Tužilaštvo Zapadnohercegovačkog kantona i dalje je bez uspeha.\nKako dani prolaze, tako se na tragičnu sudbinu Lane Bijedić dopisuju epizode iz njenog života, posebno onog tragičnog poslednjeg dana, koji samo dodatno zbunjuju istražioce i javnost koja iz dana u dan prati sporo odmotavanje ovog klupka.\nKako je za Klix kazao tužilac Josip Aničić, verovatno se ne radi o zločinu iz strasti, što je bila jedna od prvih sumnji, već je verovatno reč o delu potpuno neuračunljive osobe. Ipak, Lanin poslednji dan još uvek je isprepleten kontadiktornostima koje zbunjuju istražioce.\n- Nadzorne kamere nju su snimile na kružnom toku kod Zvirovića, ali deo od te lokacije do mesta na kome je pronađena je slabije pokriven kamerama i on je još uvek obavijen velom tajne. Pretraga terena, reke, kao o veštačenje njenog telefona još uvek nisu dali informacije koje su istražioci očekivali - kazao je tužilac za Klix.ba.\nDodaje i kako još niko nije priveden, niti ispitan u statusu osumnjičenog te da policija najviše vremena trenutno provodi na tumačenju kazivanja svih onih građana koji su se javili na pozive da pomognu istrazi.\nUMRLE SU TVOJE OČI... Majka se POTRESNIM STIHOVIMA oprostila od brutalno ubijene Lane\nTelo Lane Bijedić pronašao je ribar prošle nedelje oko 19 sati u reci Studenčici pored Ljubuškog. Posebno je zanimljivo da je Lana ovog leta boravila na kupalištu koje se nalazi samo stotinak metara od mesta na kojem je pronađena ubijena, iz čega je izveden zaključak da je poznavala lokalitet.\nLana je u četvrtak ispraćena iz Mostara, a dan kasnije njeno telo je kremirano u Beogradu.\nLana BijedićUbistvo Lane BijedićMostarRekonstrukcijaUbistvo\nSTRAVIČAN SUDAR KOD NIŠA: Pogonuo Leskovčanin, auto bio POTPUNO SMRSKAN!


Početna Teamnet Grupa Kompetencije BPO\nKompetencije u BPO (Business Process Outsoursing)\nOd konsaltinga, revizije i održavanja, tehničke podrške i iznajmljivanja opreme, Teamnet omogućava klijentima pristup performansama, stavljajući im na raspolaganje svoje usluge IT Outsourcing. Naš tim od preko 80 stručnjaka koji je potpuno sertifikovan za ITIL procese garantuje bezbednost, produktivnost i veliku isplativost kako hardvera tako i softvera.\nIzuzetne rezultate postignute u okviru realizovanih projekata potvrđuje trinaestogodišnje iskustvo naše kompanije u pružanju tehničke pomoći vrhunskog kvaliteta.\nDoprinosimo usavršavanju i efikasnosti performansi sistema, pokrivajući celokupan životni ciklus i celokupnu infrastrukturu mreže potrebne za implementaciju projekta. Obezbeđujemo visoku zaštitu kroz automatsko čuvanje podataka i kompletan popis sredstava kompanije.\nStvorenu, implementiranu infrastrukturu kojom upravljaju naši stručnjaci, koriste svakodnevno milioni ljudi kako u Rumuniji, tako i u inostranstvu, pokrivajući različite oblasti kao što su usluge, nafta i gas, finansije, životna sredina, javna bezbednost, administracija i Vlada, poljoprivreda, zdravstvo, upravljanje projektima, transport, obrazovanje, energija i komunalne usluge, industrija ili finansiranja putem EU fondova. Pružamo inovativna rešenja koja podržavaju, štite i unapređuju performansu organizacija koje deluju kako u javnom, tako i u privatnom sektoru.\nPružamo personalizovana rešenja integrisanjem najnovijih, inovativnih i naprednih tehnologija, u cilju poboljšanja produktivnosti i efikasnosti naših klijenata. Predložena rešenja mogu se lako integrisati sa drugim poslovnim rešenjima. Naš tim IT stručnjaka poklanja maksimalnu pažnju merama informacione bezbednosti i sigurnom prenosu podataka. Spremni smo da pružimo podršku za sve tehnologije, kako za hardver (server, skladištenje, laptop, mreža) tako i za softver (operativni sistemi, virtualizacija, baze podataka, poslovne aplikacije).\nVeliko iskustvo akumulirano tokom više od 100 projekata isporučenih do sada stavlja nas ispred naše konkurencije i pomaže nam da jako brzo prepoznamo najefikasnije rešenje. Možemo dakle isporučiti projekte podrške i razvoja infrastrukture za vrlo kratak vremenski period.\nPutem našeg IT operativnog centra koji radi non-stop, stalno pratimo usluge pružene našim klijentima, pružajući tehničku podršku putem telefona, e-maila, tiket aplikacije ili na terenu. Poslujemo u skladu sa ISO standardima kvaliteta, upravljanja uslugama i bezbednosti informacija.


U ovoj godini najviše novca biće izdvojeno za saobraćajnice - Novi Sad\nU ovoj godini najviše novca biće izdvojeno za saobraćajnice\n20:01:00 08.01.2021, Komentara: 0\nNovi Sad – U ovoj godini će, iz gradskog budžeta, za održavanje objekata putne privrede biti izdvojeno više od 1,2 milijarde dinara.\nKako prenosi Dnevnik, od tih para, 46,5 miliona obezbeđeno je iz namenskog prihoda od novčanih kazni za saobraćajne prekršaje, dok će šest miliona dinara biti finasirano iz naknade za promenu namene obradivog poljoprivrednog zemljišta i drugih para ostvarenih od davanja u zakup poljoprivrednog zemljišta, odnosno objekata u državnoj svojini.\nOko 683,8 miliona dinara, namenjeno je za održavanje saobraćajnica, dok je za održavanje puteva u zimskim uslovima predviđeno nešto više od 321 miliona. Po 55 miliona dinara planirano je za održavanje horizontalne i vertikalne signalizacije, dok je za održavanje trotoara, biciklističkih staza i rekreativnih površina opredeljeno 20 miliona. Za održavanje kolovoza, pešačkih staza i platoa na Petrovaradisnkoj tvrđavi predviđeno je milion i po dinara, dok će za nekategorisane puteve biti izdvojeno šest miliona.\nPutarima 40 miliona dinara iz gradske kase\nZa realizaciju Programa investicionih aktivnosti JKP „Put”, odnosno za kapitalne subvencije, planirano je 39,9 miliona dinara iz gradske kase. Od tog novca, za kupovinu dva kamiona biće izdvojeno 21,4 milion dinara, dok je za tri posipača soli namenjeno 14 miliona, kao i 4,5 miliona za kupovinu raonika, osnosno daske za sneg.\nUkoliko predviđena svota ne bude dovoljna za realizaciju investicija, koju će nadzirati Gradska uprava za saobraćaj i puteve, ostatak će obezbediti JKP „Put”.


Novi ugovori za gumare – Kruševac PRESS\n“Trajal korporacija” je danas potpisala tri nova ugovora za plasman svojih gumarskih proizvoda.\n“Sa hrvatskom kompanijom “Dom” iz Križevaca potpisan je ugovor o izvozu guma za sledeću godinu u vrednosti od 1,1 miliona evra. Sa firmom “Nikom” iz Kragujevca sklopljen je ugovor o prodaji proizvoda u vrednosti od 102.000.000 dinara u prvih šest meseci naredne godine. Treći ugovor je za usluge koje će vršiti naše gumarske fabrike u 2016. godini i on iznosi tri miliona evra. Partner nam je “Protoevro International” iz Beograda. – objasnio je Miloš Nenezić, direktor “Trajal Korporacije”.\n“Trajal” je potpisao tri ugovora za izvoz, prodaju i uslužnu proizvodnju guma FOTO: S.Milenković\nNenezić smatra da 1.166 radnika u četiri “Trajalove” fabrike potpisivanjem ovih ugovora mogu da očekuju stabilnost.\n“Ugovori pokrivaju izvoz, domaću prodaju i usluge. Možemo očekivati blagodet u gumarskom sektoru, jer imamo obezbeđenu proizvodnju i prodaju, a budući kupac imaće sa čime da radi. – dodao je Nenezić.\n„Trajal“ je jedno od 17 preduzeća koje država do kraja maja naredne godine štiti od poverilaca. Dugovanja kruševačkog preduzeća u ovom trenutku se procenjuju na 120 miliona evra.\ngumeMiloš NenezićTrajalŽeljko Sertić


Samo dva beogradska lista o šest decenija Rimskih ugovora i godišnjici osnivanja EU\nBeta 25. marta 2017. 13:55\nŠest decenija od potpisivanja Rimskih ugovora kojima je osnovana Evropska ekonomska zajednica (EEZ), preteča današnje Evropske unije, danas je tema u samo dva beogradska dnevna lista.\nList „Danas“ objavio je specijalni dodatak povodom godišnjice osnivanja Evropske unije. Za list su govorili i pisali ministarka zadužena za evropske integracije Jadranka Joksimović, ambasadori Nemačke, Italije, Belgije, Francuske i Holandije.\nU autorskom tekstu za „Politku“, šef Delegacije Evropske unije u Srbiji Majkl Davenport napisao je da su pre 60 godina potpisani Rimski ugovori bili temelj da se Starom kontinentu obezbede nezapamćen mir, prosperitet i bezbednost.\nU Rimu se danas tim povodom održava samit Evropske unije.\nPredsednik Evropskog saveta Donald Tusk izjavio je u Rimu da jedinstvo 27 zemalja jedini način da se osigura opstanak Unije, dok je predsednik Evropske komisije Žan-Klod Junker izjavio da je obeležavanje 60. godišnjice osnivačkog sporazuma Unije „veoma tužan momenat“ bez učešća Velike Britanije.\nBelgija, Zapadna Nemačka, Italija, Luksembrug, Francuska i Holandija potpisale su 25. marta 1957. Rimske ugovore prema kojem je 1. januara 1958. osnovano Evropsko zajedničko tržište. Organizacija je kasnije nazvana Evropska ekonomska zajednica, danas Evropska unija.


Kompleks Agrokop: Nastavak radova uz pomoć sudskog izvršioca | Trebinje Live\nKompleks Agrokop: Nastavak radova uz pomoć sudskog izvršioca\nRadove u krugu Stambeno-poslovnog kompleksa "Agrokop" u Trebinju nastaviće novi izvođači uz pomoć sudskog izvršioca, jer bijeljinsko građevinsko preduzeće "MD Perić" nije izmjestilo svoju mehanizaciju ni nakon odluke trebinjskog Okružnog privrednog suda.\nPredsjednik Okružnog privrednog suda u Trebinju Smail Begović novinarima je potvrdio da bi sudski izvršilac sutra trebalo da obezbijedi ulazak na gradilište investitoru – korporaciji "Plans global" iz Zvornika.\nNa taj način biće realizovana presuda po tužbi firme "Plans global" protiv izvođača radova "MD Perić" za ometanje posjeda.\nBegović je podsjetio da je Okružni privredni sud, presudom u korist tužioca - "Plans global", u petak, 19. aprila, naložio bijeljinskim građevinarima da u roku od 24 časa napuste gradilište.\nOn je pojasnio da je odluku u korist investitora sud donio nakon što se iz predmetnih spisa zaključilo da je izvođač "MD Perić" prekinio radove bez objašnjenja.\nBegović je dodao da je "Plans global" u obavezi da završi objekat u roku od godinu dana i da je ta firma kao investitor do danas u objekat uložila šest miliona maraka.\nDirektor "Plans globala" Slavko Zekić nije želio da komentariše ovaj slučaj.\nPrema nezvaničnim saznanjima, građevinska operativa koja treba da nastavi radove – konzorcijum od četiri firme – već je dva dana u Trebinju i čeka da ih sudski izvršilac uvede u gradilište.\nPotpredsjednik udruženja kupaca stanova Koraljka Kovačević-Markov sumnja da će se vlasnici stanova useliti u svoje domove početkom septembra ove godine, kako je ranije obećano.\nOna je istakla da će stav u vezi sa prekidom radova Udruženje zauzeti na njihovoj Skupštini, koja će biti održana u subotu, 27. aprila.\nFirma "Neimarstvo" je 2007. godine počela izgradnju kompleksa od 200 stanova i poslovnih prostora, ali su radovi obustavljeni 2008. godine.\nFirma "Plans global" iz Zvornika je u oktobru prošle godine nastavila radove na objektu, a planirano je da zgrada bude završena do kraja ove godine.


Politika: Velike sile ovde pokušavaju da istisnu jedna drugu - BalkaniYUm.TV '); } //]]>\nVelike sile ovde pokušavaju da istisnu jedna drugu\nBeograd -- Sociolog Vladimir Vuletić izjavio da velike sile na ovom prostoru pokušavaju da jedna drugu istisnu i da to čine preko leđa pojedinih država.Posebno su, kako kaže, na udaru one zemlje koje žele da ostanu neutralne. "To ništa suštinski ne menja na kursu Srbije koji je do sada bio jasan i takva politika se jako dugo vodi", rekao je Vuletić za RTS.\nPrema njegovim rečima, s jedne strane, to je politika vojne neutralnosti, a s druge, politika dobrih odnosa sa svim velikim silama."Juče smo imali najavu posete predsednika Aleksandra Vučića Nemačkoj koja je usledila nakon susreta u Sočiju (s ruskim predsednikom Vladimirom Putinom). U tom smislu, kurs Srbije se neće menjati i uvek ćemo imati prilike da čujemo komentare nakon razgovora najviših političara i državnika s bilo kojom stranom", rekao je Vuletić.\nGovoreći o KiM, on je kazao da je tu stav Srbije jasan.\n"Pozicija Srbije je dosta jasna i Srbiji je stalo do toga da se problem Kosova reši i vrlo je jasno postavila model kako do tog rešenja doći, a to je kompromis, samo je pitanje šta koja strana pod tim što nazivamo kompromis podrazumeva. Tu ništa nema novo, niti se razlikuje stav SAD", rekao je Vuletić.\nDodao je da je i ranije bilo naznaka da se SAD neće protiviti nekoj vrsti teritorijalnog razgraničenja, i ta pomeranja nisu nova u stavovima. "Nekada izgleda kao najava korekcije granca, to je nešto o čemu će vreme dati svoj sud", rekao je Vuletić.\nKada se radi o Rusiji, on je rekao da je Srbija rapoložena za saradnju sa svima, čak i za proizvodnju oružja, što je pomenuo juče ambasador Srbije u Moskvi Miroslav Lazanski.\n"U tom smislu, Srbija je otvorena za saradnju i bila bi otvorena za saradnju i sa SAD i s bilo kojom drugom zemljom koja bi joj ponudula ovakav način razvoja", rekao je Vuletić i dodao da je problem to što su ta pitanja osetljiva.\nDodaje da je istorija takva da se moć i snaga pojedinih velikih zemalja ogleda u tome koliko su ekonomski snažne i koliko mogu da pomognu onim zemljama koje tu pomoć očekuju. "Ukoliko Zapad i SAD to ne mogu, a Kina i Rusija mogu, to govori o globalnijim pomeranjima", zaključio je Vuletić.


Ivanović sa predstavnicima mađarskih ministarstava odbrane i vanjskih poslova, Gergelijem i Starajem\nDatum objave: 30.05.2019 15:42 | Autor: mod\nGeneralni direktor Direktorata za politiku i planiranje odbrane, mr Ivica Ivanović, sastao se danas sa zamjenikom državnog sekretara za odbrambenu politiku u Ministarstvu odbrane Mađarske, dr Nimetom Gergelijem i državnim sekretarom za bezbjednosnu politiku u Ministarstvu vanjskih poslova i trgovine te zemlje, dr Peterom Andrašem Starajem.\nDirektor Ivanović je izrazio zahvalnost na sveobuhvatnoj podršci koju je Mađarska pružila Crnoj Gori tokom korijenitog reformskog procesa u okviru njenih evroatlantskih integracija, kao kontakt Ambasada za NATO, te istakao da je jačanje saradnje sa saveznicama jedan od prioriteta naše zemlje kada je u pitanju politika odbrane i bezbjednosti.\nOn je apostrofirao kvalitetnu i sadržajnu saradnju dvije zemlje, ulogu Crne Gore kao kredibilnog i pouzdanog saveznika u okviru Alijanse, aktivan doprinos Vojske Crne Gore kolektivnom sistemu bezbjednosti, te posvećenost naše zemlje aktivnoj promociji NATO politike otvorenih vrata i jačanju stabilnosti Zapadnog Balkana.\nGergeli je istakao da je Mađarska posvećena jačanju savezničkih odnosa uz davanje punog doprinosa bilateralnim i multilateralnim projektima koji jačaju efikasnost nacionalnih sistema odbrane. On je kazao da Crna Gora predstavlja primjer u regionu kada su u pitanju evroatlantske integracije, a da je reforme koje je sprovela u cilju unapređenja sistema odbrane, preporučuju kao pouzdanog saveznika.\nStaraj je iskazao zadovoljstvo intenzivnim bilateralnim odnosima dvije zemlje, ističući da iskustvo Crne Gore, njen istorijski ulazak u NATO i odlična pozicija na putu ka EU predstavljaju dragocjen uspjeh ne samo za Crnu Goru, već za cijeli region Zapadnog Balkana.\nTokom sastanka sagovornici su razgovarali i o regionalnim izazovima, ilegalnim migracijama, kao i nedavno održanim izborima za Evropski parlament.


Putin i Zelenski prvi put na telefonu, fokus ukrajinski mornari - BIGportal.ba\nJuli 11, 2019 Juli 11, 2019 095\nPredsednik Ukrajine Vladimir Zelenski i Rusije Vladimir Putin razgovarali su telefonom o ukrajinskim mornarima, prošlog novembra uhapšenih u Kerčkom moreuzu.\n“Glavna tema bila je oslobađanje uhapšenih ukrajinskih mornara. Takođe su razgovarali i o puštanju na slobodu drugih Ukrajinaca trenutno zatvorenih u Rusiji”, navodi se u saopštenju iz kabineta Zelenskog, prenosi TASS.\nPutin i Zelenski su razgovarali o pitanjima vezanim za rešenje sukoba na jugoistoku Ukrajine i zajedničkom radu na vraćanju zatvorenika dve strane, rekao je Dmitrij Peskov, portparol Kremlja, prenose ruske agencije.\nRanije u četvrtak, Putin je poručio da je Rusija spremna za razgovore sa ukrajinskim vlastima u bilo kom formatu, ali da bi prvo trebalo da se sačeka formiranje vlade u Kijevu.\nPosle dolaska prozapadnih snaga na vlast usledilo je rusko pripajanje Krima i izbio je rat izmedju ukrajinskih trupa i proruskih separatista na istoku Ukrajine, u kome je do sada poginulo gotovo 13.000 ljudi. Kijev i Zapad optužuju Rusiju da vojno podržava pobunjenike što Moskva demantuje. Sporazumima iz Minska koji su potpisani 2015. godine uz posredovanje Nemačke i Francuske omogućeno je znatno smirivanje sukoba, ali povremeno i dalje izbija nasilje.\nProblemi sa Twitterom


LONČAR PRIZNAO PORAZ: Ne Možemo Da Uvedemo Obaveznu Vakcinaciju!\nOčigledno je da nešto moramo da uvedemo kako bismo spasavali ljudske živote, ali, iz praktičnih razloga nije moguće uvesti obaveznu vakcinaciju u Srbiji, rekao je ministar zdravlja Zlatibor Lončar. Ministar je na pitanje o tome da li se razmišlja uvođenje novih mera zbog povećanja broja novoobolelih rekao da se nada da će brojke uticati na ljude da se vakcinišu.\n„Svaki dan je tema koja ne može da mi bude jasna da li ćemo da uvedemo obaveznu vakcinaciju i da li ćemo da uvodimo ovo ili ono. Da li je moguće da mi moramo nešto da uvedemo da bismo spasavali ljudske živote jer očigledno je da nešto moramo. Ali, da budemo krajnje praktični, shvatili smo da ne možemo da uvedemo obaveznu vakcinaciju, jer je nisu ni uvele određene zemlje Evropske unije i bio bi problem na evropskom sudu“, objasnio je ministar.\n„Sve što smo govorili do sada nailazilo je na neku polemiku gde nisam video argumente i činjenice, ali se stvarno nadam da će brojevi obolelih, onih na intenzivnim negama i broj ljudi koji umiru, dovesti do toga da se uozbiljimo i ne vodimo prazne priče o vakcinama i vakcinaciji, da ne dozvoljavamo onima koji nemaju veze sa medicinom da komentarišu pa da za posledicu imamo ovu situaciju“, poručio je.\n„Pored toga mi imamo i mnogo više ljudi koji su na intenzivnim negama, respiratorima koji su teško oboleli i koji će sigurno imati posledice ovoga“, naglasio je ministar.\n„Setite se kako smo krenuli i kako je dobro išlo, a onda su nas prestigli i imaju preko 70 odsto vakcinisanih i taj broj raste jer su ljudi shvatili da ovaj problem ne može da se reši dok se ne vakcinišemo i verovatno ćemo morati da se vakcinišemo duži niz meseci u narednom periodu“, rekao je Lončar.\nDodaje da mu pored polemika o vakcinaciji, nisu jasne ni one oko uvođenja „kovid propusnica“.\n„Pojedine zemlje uvele za vakcinisane građane to da mogu da idu i u bioskope i u pozorišta i na utakmice, a mi i od toga pravimo polemiku“, zaključio je Lončar.\nPrethodni tekstKina zabranila feminizirane muškarce na televiziji!\nSledeći tekstFAJRONT NA CETINJU: Mila i Vučića sad čeka naplata za tonu i po zaplenjenog kokaina!\nVerica 6 septembra, 2021 At 10:12 pm\nKomentarisaćemo i polemisaćemo dokle god možemo da govorimo iz prostog razloga što vam ne verujemo. Ljudi pričaju o posledicama vakcinisanja vi ćutite. Kažete veća korist od štete. Ali ja neću da budem statistički podatak, neću da imam štetu. Sakrivate mnogo toga, na štampu ste stavili šapu. Lažne podatke dajete, lekare koji drugačije misle satanizujete. Dokle god nema čovek a naročito lekar pravo da iznese drugačije mišljenje mi smatramo da lažete i da vama upravlja SZO ili neko drugi. Ne treba biti lekar pa videti da u celoj ovoj situaciji nešto debelo smrdi, a nismo baš svi ni glupi, ni neobrazovani. Ne verujemo ni plaćenim lekarima ni isto takvim političarima a ni poltronskoj štampi. Mnogo lažete i mnogo toga krijete.


Energetska efikasnost: Mobilna solarna lampa\nIdeja o prenosnim sistemima koji bi mogli obezbediti energiju bilo gde u svetu, gde ima potrebe za njom, nije nova. Kompanija "Voltaic Systems" je predstavila svoje rešenje na sajtu "Kickstarter" u vidu prenosne solarne lampe sa mogućnošću skladištenja električne energije.\n[slika © kickstarter.com]\nProjekat je nazvan "Shine" (šajn engl. sijanje, odsjaj, svetlost), sastoji se od solarnog panela, baterije od 5.000 mAh (19 Wat-sati) i lampe koja ima tri nivoa osvetljenja. Kada se baterija napuni, može da obezbedi i do 30 sati rada lampe ili se može koristiti kao punjač za mobilni telefon.\n"Shine" se može koristiti i na kampovanju[slika © kickstarter.com]\nNapunjena baterija "Shine" sistema može da se koristi\nza punjenje mobilnog telefona\nTekst i slike u saradnji sa sajtom Kickstarter.com.


Pretnje Dačiću - potvrda karaktera prištinskih političara\nPretnje Dačiću – potvrda karaktera prištinskih političara\nBEOGRAD – Vladan Zagrađanin, visoki funkcioner Socijalističke partije Srbije i narodni poslanik oštro je reagovao na direktne pretnje atentatom ministru spoljnih poslova Ivici Dačiću od strane predstavnika lažne države Kosovo.\n„Ove nečuvene pretnje smrću, izrečene iz usta Bedžeta Pacolija na jednom međunarodnom skupu, samo su potvrda zločinačkog karaktera kosovskih političara i nasilničke ideologije i njihove lažne države, osnovane i zasnovane na terorizmu i kriminalu. To je jedini jezik koji oni razumeju“, istakao je Zagrađanin.\nOn je napomenuo da prištinski političari, suočeni sa pravdom koja ih polako, ali sigurno sustiže, kao i sa velikim uspehom koji Dačić ostvaruje na međunarodnom planu kada je u pitanju povlačenje priznanja Kosova, a u nedostatku činjenica i argumenata da brane ono što je neodbranjivo ‘ uvek pribegavaju pretnji i sili, kao jedinog njima razumljivog načina rešavanja problema.\n„Ovaj nezapamćeni diplomatski skandal, koji, čini se, prolazi neopaženo u očima međunarodne zajednice, Ivicu Dačića, kao ni Socijalističku partiju Srbije, ne može pokolebati ni odvratiti sa puta zaštite i očuvanja nacionalnih i državnih interesa Republike Srbije“, ukazao je Zagrađanin.


JU OŠ "SAVO PEJANOVIĆ": Svi učenici od 25. januara u školskim klupama - Montenegro magazin\nJU OŠ “SAVO PEJANOVIĆ”: Svi učenici od 25. januara u školskim klupama\nSvi učenici Osnovne škole “Savo Pejanović” u Podgorici od 25. januara pohađaće nastavu u školi, kazala je za MNE magazin direktorka ove obrazovne ustanove Biljana Krivokapić, dodajući da spremno dočekuju početak drugog polugodišta.\n-Priprema nastave je bila veoma izazovna, ali smo uspjeli da organizujemo sve, tako da svako dijete ima jednake mogućnosti za sticanje znanja. Model koji je naša škola usvojila jeste da svi učenici nastavu pohađaju iz školskih klupa – kazala je Biljana Krivokapić.\nKako je navela, učenici od prvog do šestog razreda nastavljaju kao i do sada sa radom i rasporedom održavanja časova, a novitet je organizacija rasporeda časova za učenike VII, VIII i IX razreda.\n-Kao što je i preporučeno, učenici jednog odjeljenja će biti podijeljeni u dvije grupe, najviše sa po 17 učenika po grupi. Izradili smo raspored tako da sva djeca nastavu prate u školi, dok će se predmeti: muzička kultura, fizičko vaspitanje, likovna kultura i informatika sa tehnikom izučavati online – kazala je Krivokapić.\nDodala je da se i vodilo računa i o opterećenosti nastavnika u dijelu izvođenja nastave kako broj časova na nedjeljnom nivou ne bi prelazio preporučenih 30 časova od po 30 minuta.\n-Trudili smo se i da već postojeću satnicu rasporeda po kojoj su učenici pohađali nastavu u školi ne mijenjamo, da ne bi dodatno otežali organizaciju roditeljima. Takođe i u ovom polugođu nastavljamo sa organizacijom jutarnjeg čuvanja i produženog boravka koji će raditi od sedam do 16 sati. Učenici će i dalje biti raspoređeni u tri učionice, a na raspolaganju im je i fiskulturna sala – poručila je Krivokapić.


Vlasnik "Nirvane" Arsen Dobrota izjavio je za Večernji list da je ta kompanija pre 10 godina Lutriji Srbije isporučila pomenuti softver koji su 2000. isporučili i Hrvatskoj lutriji.\n"Kad je Vladimir Đukanović doššao u Lutriju Srbije, prestali su da nam plaćaju licencu, a softver već četiri godine i dalje bespravno koriste", rekao je Dobrota i naveo da je bilo pokušaja da se to pitanje najpre reši mirnim putem.\n"Pokuššali smo spor rešiti mirnim putem, ali sad pripremamo tužžbu. Lutrija Srbije koristi našš softver, ali televizijsko izvlačenje prati drugi softver koji s Nirvanom nema veze", rekao je Dobrota.\nOn tvrdi da njihov softver nije odgovoran za greške u spornom izvlačenju 59. kola "loto" brojeva srpske lutrije.\n"Mislim da se nije moglo manipulisati izvlačenjem, već se radilo o greššci operatera, odnosno lošše je napravljen softver za praćenje TV izvlačenja", napomenuo je Dobrota.\nBivšši predsednik skupšštine Državne lutrije Srbije Vladimir Đukanović je krivicu za greške pri izvlačenju loto brojeva prebacio na softver "Nirvane".


Bivša finansijska direktorica “Plantaža” optužila rukovodstvo: Samo za jedno tržište naduvali prodaju za 1,5 miliona! – Borba\nBivša finansijska direktorica “Plantaža” optužila rukovodstvo: Samo za jedno tržište naduvali prodaju za 1,5 miliona!\nBivša finansijska direktorica “Plantaža” Valerija Saveljić saopštila je na Skupštini akcionara “da su predate krivične prijave za izradu lažnog bilansa, od polugodišnjeg finansijskog izvještaja 2015.-te, do danas procesuirane, sad nam se ne bi ponovo prezentovao namješten odnosno lažni bilans”.\nOna tvrdi da je izvještaj namješten po svim stavkama: prihodi, rashodi i zaliha rinfuz i gotovih proizvoda.\n“U izvještaju se navodi da prihod od prodaje vina i prirodnih rakija iznosi 25,9 miliona evra,i da je on veći za milion od prošle godine. A ja sad postavljam pitanje zašto se trenutno u magacinima Neregelije nalazi 1026 paleta naših proizvoda koji su fakturisani kupcima. Da postoji stvarna tražnja za tim proizvodima, oni danas ne bi bili u magacinima, već na policama ili direktno kod krajnjih potrošača. Ali, trebao se fiktivno napraviti rezultat bolji od prošlogodišnjeg, i pokazati akcionarima –vlasnicima da prodaja raste, što nije istina. Na jednoj paleti se nalazi prosječno 500 flaša (600 vv, 385kv), i ako to pomnižimo sa 1026 paleta, dobijamo iznos od 513.000 flaša, a ako uzmemo procječnu prodajnu cijenu po flaši od 3 evra, dobijamo iznos od 1,5 miliona.\nZnači 1,5 miliona je naduvana prodaja, i to samo za jedno, Bosansko tržište, a vjerujem da ogromne zalihe postoje i na tržišu Srbije, ali nama akcionarima odnosno vlasnicima namjerno nisu prezentovani ovi podaci, jer se preko fiktivne tražnje naduvavaju prihodi”, kazala je ona.\nLogično je onda da nema priliva po ovakvim prihodima, jer roba nije realizovana.\n“U strukturi prihoda, primjećujemo stavku Ostali prihodi u iznosu od 2,8 miliona. Pošto nemamo revizorski izvještaj na uvid, možemo samo predpostaviti da je taj prihod najvjerovatnije jednim dijelom od prodaje zemlje, odnosno imovine Plantaža. Da nije bilo ovih prihoda, bez obzira na sva druga namještanja, rezultat bi bio gubitak. Svakako nije dobar pokazatalj ni za jednu firmu, saznanje da prodaje svoju imovinu.\nŠto se tiče rashoda, nije ništa bolja situacija.\nČak je i revizorski izvještaj kvalifikovao mišljenje sa rezervom, zbog neiskazivanja troškova za sumnjiva i sporna potraživanja, i to potraživanja u iznosu od 1,5 miliona od glavnog grada. Ovu rezervu je dala i revizorska kuća KPMG još 2015.godine u svom revizorskom izvještaju.\nPrema tome, da se ispravno knjižilo troškovi bi samo po ovom osnovu bili veći za 1,5 miliona. Isti je je slučaj sa kratkoročnim finansijskim plasminama prema firmi Plant –OMP u iznosu od 1,46 miliona, koji su sa rokom dospijeća do godinu dana, u suprotnom se otpisuju odnosno idu na troškove. Rezerva je data i na nerezervisane troškove za sudske sporove. Veliki spor između OMP inžinjerinja i Plantaža težak je 6,5 miliona, ističe ona.\nPreko 100 radnih sporova, trenutno, zaposleni vode protiv Plantaža, zbog nezakonitog umanjenja zarada, i do sad zaposleni ni jedan taj spor nisu izgubili. Svi su pravosnažno potvrđeni od strane Višeg suda, pa se postavlja pitanje, kako se to revizor nije mogao uvjeriti u ishode datih sporova. Još ako imamo u vidu da je rukovodstvo Plantaža krenulo u potpisavanje poravnjanja sa zaposlenima koji su zakinuti, zbog nezakonskog umanjenja zarada.\n“Do sad su Plantaže isplatile preko milion na ime glavnice, zateznih kamata i sudskih troškova. A svaku ovu isplatu prati obaveza obračunavanja i plaćanja pripadajućih poreza i doprinosa na lična primanja. Predpostavlja se da će Plantaže pretrpiti štetu po ovom osnovu u iznosu od preko 6 miliona. I na kraju, kao i svake godine, namještanje rezultata je urađeno preko zaliha. Imamo ponovo korekciju prihoda na osnovu povećanja vrijednosti krajnjih zaliha u odnosu na početne u iznosu od milion. Tako da su krajnje zalihe sada dostigle cifru od 44,7 miliona i ako bi predpostavili da su proizvodni smještajni kapaciteti od 33 mil lit, puni, što je nemoguće, dobijamo da je cijena jednog litra na zalihama 1,14 evra, dok je njegova cijena po završnom računu 2007 iznosila 0,12 evra po litru.\nRazlika između krajnjih zaliha 2018. i 2007. godine iznosi 37,7 miliona i prosto je nemoguće da su se zalihe u tom iznosu toliko povećale, ako znamo da nije došlo do povećanja smještajnih kapaciteta, pojašnjava Saveljić.\nOsvrnula se i na zaduženost Plantaža na finansijskom tržišu.\n“Po Bilansu stanja dugoročne finansijske obaveze iznose 13,1 miliona, a kratkoročne 8,1 milion, što ukupno iznosi 21,2 miliona, i čini 65,6 % Ukupnog prihoda, i govori o ogromnoj zaduženosti. U 2017. Dugoročne i kratkoročne finansijske obaveze iznosile su 16,3 miliona što znači da su se za godinu dana povećale za 4,8 miliona. Samo u decembru 2018., Plantaže su se zadužile 3 miliona i to kod Adiko banke i IRFa. Razlog ovolike zaduženosti nije nikakav pokazatelj dobrog poslovanja, već pokazatelj nelikvidnosi i nemogućnosti izmirivanja obaveza iz realicije sopstvene proizvodnje.\nŠto se tiče investicija, one su prikazane u uznosu od 4,7 miliona od kojih je 2,6 miliona linija za flaširanje, finansirana iz kredita SGM, dok se kreditom od IRFa investiralo u Hladnjaču,u kotao za bio masu i adaptaciju flaširnice. Zadnja rečenica u izvještaju koji nam je dostavljen, govori da najveći dio investicija finansiran iz sopstvenih sredstava, što očigledno nije tačno.\nNa kraju bih samo da se osvrnem na zaposlene kao najvažniji resurs Plantaža, kako to reče izvršna direktorica u svom govoru prilikom puštanja u rad nove linije za flaširanje, i proslave 55 godina postajanja firme, a pri tom te iste zaposlene ne počasti ni čašom vina, dok je nekolicina „izabranih“ proslavljala uz Aca Pejovića, i ostale estradne zvijezde, u vinskom podrumu Šipčanik”, zaključila je ona.\nErdogan uvjerio Putina: Nema odlaganja isporuke ruskih protivvazdušnih sistema S-400\nRTCG ostaje bez para: U planu zaduživanje kod banaka, Šundić izgubio povjerenje…


Istočno Sarajevo: Niču divlje deponije, odlaže se sve od građevinskog do animalnog otpada | Kakanj-X\nIstočno Sarajevo: Niču divlje deponije, odlaže se sve od građevinskog do animalnog otpada\nInače, ova divlja deponija nalazi se tik uz rezervoar koji vodom snabdijeva lokalno stanovništvo, čime je situacija još opasnija.\nDok su se građani Istočnog Sarajeva i eko aktivisti borili za dovođenje u normalno stanje deponije “Krupačke stijene”, na području ovog grada počele su nicati nove, na kojima se odlaže sve i svašta.\nU mjestu Križ, na novom putu Istočno Novo Sarajevo – Jahorina tako se pojavila nova deponija, na koju neodgovorni odlažu otpad od građevinskog do animalnog.\nNačelnik Istočnog Novog Sarajeva Jovan Katić uputio je ovih dana apel da se zaustavi takvo ponašanje, obećavši da će danas lokalno Komunalno preduzeće “Rad” sanirati ovu deponiju i dovesti je u red, kao i mnoge ranije.\n“Saniraće ovu, kao i mnoge ranije i kao što će u narednom periodu sanirati sve postojeće na teritoriji naše opštine, težeći ispunjenju našeg cilja – čiste i lijepe životne sredine. Dragi sugrađani, ovo nije djelo djece, nego neodgovornih i neosvještenih odraslih pojedinaca, koji prirodu smatraju ličnom deponijom i nemaju svijesti o tome kakve posljedice njihovo djelo može izazvati.\nZaštita životne sredine kreće od nas samih. Kao i do sada, institucije će nastaviti brinuti o našem Istočnom Novom Sarajevu, jer ovo nije slika Istočnog Novog Sarajeva kakvu želimo vidjeti.\nApelujemo na sve vas da zajedno čuvamo prirodu i zajedno stvaramo zdrav ambijent i lijepu sliku naše opštine, koja će biti ponos i naše djece i budućih naraštaja”, poručio je Katić.\nOpštinska uprava će, dodao je, u narednom periodu razviti i plan postavljanja video nadzora na svim spornim lokacijama, kako bi se utvrdilo ko su pojedinci koji su u stanju napraviti ovakvu situaciju i adekvatnog sankcionisanja.


Prolazak na crveno svetlo (VIDEO) - Lako do kola\nNastavljamo sa našom serijom tekstova o bezbednosti saobraćaja, kršenju propisa i ugrožavanja sigurnosti učesnika u saobraćaju.\nDanas ćemo pričati o jednom vrlo čestom prekršaju koji može izazvati kobne i nesagledive posledice.\nNepoštovanje crvenog svetla je jedno od najopasnijih nebezbednih ponašanja u saobraćaju jer se činjenjem ovog prekršaja urušava osnovno načelo poverenja između učesnika u saobraćaju.\nfoto: Honza Groh/wikipedia\nRečima je gotovo nemoguće opisati važnost poštovanja propisa o signalu zabranjenog prolaza i posledice koje zbog njegovog nepoštovanja mogu nastati .\nIpak, i dalje smo svakodnevno svedoci kršenja upravo ovog propisa i veliko je pitanje zašto učesnici u saobraćaju ne uspevaju i ne žele da poštuju ovaj, potpuno jasan, član ZoBS:\nSvetlosni saobraćajni znakovi iz člana 137. stav 1. i čl. 138. i 140. ovog zakona imaju sledeće značenje:\n1) crveno svetlo - zabranjen prolaz,\n2) žuto svetlo - zabranjen prolaz, osim u slučaju kada se vozilo ne može bezbedno zaustaviti ispred navedenog znaka,\n3) zeleno svetlo - dozvoljen prolaz,\n4) istovremeno uključeno žuto i crveno svetlo - zabranjen prolaz i nagoveštaj da će se uključiti zeleno svetlo,\n5) trepćuće žuto svetlo - obaveza za sve učesnike u saobraćaju da se kreću uz povećanu opreznost,\n6) trepćuće zeleno svetlo - dozvoljen prolaz i nagoveštaj skorog prestanka dozvoljenog prolaza uključenjem žutog, a zatim crvenog svetla.\nVozač ne sme proći svetlosni saobraćajni znak iz stava 1. ovog člana kada mu je tim znakom zabranjen prolaz.\nTeži prekršaji poput ovog obavezno idu pred sud, po hitnom postupku, a zakon propisuje novčanu kaznu u iznosu od 15.000 do 30.000 dinara, 6 kaznenih poena i zaštitnu meru zabrane upravljanja motornim vozilom od najmanje tri meseca.\nMoguće je da je zaprećena kazna blaga ali to ne objašnjava da i pored toga previše vozača rizikuje da povredi ili ubije druge učesnike u saobraćaju.\nNa semaforizovanim raskrsnicama daleko veće posledice su za pešake i ostale ranjive kategorije učesnika u saobraćaju, posebno kada se na crveno svetlo semafora prođe velikom brzinom kretanja.\nVelika brzina kretanja je često obavezni "pratilac" ovog prekršaja jer se prolazak kroz crveno svetlo na semaforu dešava u pokušaju da se "uhvati semafor" dok traje promena signala od zelenog ka crvenom. Mnogi tada pogrešno procene situaciju i sopstveni položaj u saobraćaju te su ovi prekršaji vrlo česti.\nU novije vreme je primetno i češće kršenje ovog propisa čak i pri malim brzinama: u raskrsnicama sa manjim saobraćajnim opterećenjem se semaforska signalizacija prosto ignoriše, odnosno izgleda da je neki vozači smatraju uslovnom, odnosno neobavezujućom signalizacijom.\nOvo posebno zabrinjava i ukazuje na ozbiljan sistemski problem u obrazovanju budućih vozača ali i kontroli organa zaduženih za bezbednost saobraćaja na putevima i primenu ZoBS.\nSnimak sadrži prikaz oba opisana načina kršenja propisa o nepoštovanju zabrane prolaza. Vozač automobila je "hvatao semafor" a vozač skutera je signalizaciju ignorisao.\nOba učesnika u saobraćaju su napravili prekršaj i ugrozili sebe i druge bez ikavog razloga jer su oba vozila zaustavljena već na sledećem semaforu.\nU inače nepreglednoj semaforizovanoj raskrsnici je jako opasno proći na crveno svetlo semafora.\nKonkretnu situaciju dodatno pogoršava to što je pogled zaklonio autobus koji je skrenuo desno tako da je prvo vozilo iza samo pukom srećom izbeglo bočni udar vozila koje je prošlo na crveno svetlo.\nPo brzini kretanja auta koje je prošlo na crveno svetlo bi se moglo zaključiti da vozač možda nije ni svestan učinjenog prekršaja.\nJutarnje gužve su značajan generator ovih situacija a ovaj snimak je tipičan primer odsustva kontrole organa zaduženih za bezbednost saobraćaja na putevima i primenu ZoBS.\nNaime, na snimku se jasno uočava pripadnik saobraćajne policije koji ne reaguje na kršenje propisa koji je okarakterisan kao "teži" čime institucija šalje posrednu poruku da se prekršaji ne sankcionišu čak i kada je prisutan saobraćajni policajac.\nNjegov primarni posao u jutarnjem špicu je da obezbedi veću protočnost saobraćaja na kritičnim tačkama ali mu to ne oduzima obavezu uočavanja teških saobraćajnih prekršaja.\nOva tri primera su samo kap u moru ovakvih prekršaja koji se svakodnevno dešavaju na našim ulicama, a nepoštovanje semaforske signalizacije može dovesti do nesagledvih posledice kako po motorizivane učesnike u saobraćaju, još više po pešake.\nPogrešno ili kasno prestrojavanje\nJoš jedan apel na sve da prate semafore i poštuju crveno svetlo, jer je veoma bitno zbog bezbednosti.\nPozdrav do sledećeg teksta!\nAutori: Saobraćajna Kamera &Rajko Martinović


- Zakonik - ZKP\n- Pravna shvatanja gra?anskog odeljenja VSS - download\n- Zbirka odluka VSS - download\n- Sudska praksa parni?nog postupka 1999. - download\nDetaljan i obiman pregled sudske prakse I opštinskog suda Beograd\nEvropski sud ponovo kaznio Gr?ku\nDatum: 07.07.2009 21:19\nLUKSEMBURG - Evropski sud pravde ponovo je kaznio gr?ku vladu zato što nije postupila po presudi iz 2005. godine kojom joj je naloženo da vrati milione evra subvencija koje je dala državnom avio-prevozniku “Olympic Airwaysu”.\nSud je kaznio je gr?ku vladu sa dva miliona evra i još 16.000 evra dnevno dok Atina ne postupi po pravilima EU i ne povu?e nazad subvencije. Evropski sud je presudio da gr?ko neispunjavanje obaveza traje više od ?etiri godine. Sud je 2005. godine kaznio Gr?ku sa 10.000 evra dnevno do ispunjenja obaveza.\nEvropska komisija navodi da Gr?ka treba da povu?e još 105 miliona evra pomo?i, kao i aerodromske takse koje je avioprevoznik prikupio ali ih nije dao Atinskom me?unarodnom aerodormu. Evropski regulatori su 2002. naložili gr?koj vladi da povu?e 160 miliona evra koje je dala “Olympic Airwaysu” za restrukturisanje i kao pomo?, jer su ocenili da je time avio-prevoznik dobio nelojalnu prednost u odnosu na konkurente.


Manifestacija “Dučićeve večeri poezije”, koja se tradicionalno organizuje u čast velikog srpskog pjesnika Jovana Dučića, počeće danas u Trebinju i trajaće do nedjelje, 3. novembra, najavljeno je iz Gradske uprave.\nOvogodišnju manifestaciju otvoriće program “Pjesnici među osnovcima” u okviru kojeg će pjesnici Dejan Aleksić, Branko Stevanović i Moša Odalović od 10.30 časova biti u posjeti trebinjskim osnovnim školama u kojima će biti priređen poetski čas.\nPjesnici-učesnici “Dučićevih večeri” će se od 17.00 časova družiti i sa trebinjskim gimnazijalcima, dok je za 19.00 časova u Muzeju Hercegovine zakazana promocija monografije “Dučićev vijenac”, koju su priredili Radoslav Milošević i Milovan Rosić.\nProgram će biti nastavljen u subotu, 2. novembra, u 11.00 časova kada će biti položeno cvijeće na spomenike Jovanu Dučiću i NJegošu, uz prigodan recital na Trgu pjesnika.\nU Muzeju Hercegovine u 18.30 časova biće otvorena izložba slika Miće Popovića i Vere Božičković Popović pod nazivom “Priča u slikama”.\nCentralni program manifestacije – svečana akademija zakazana je za 20.00 časova u Kulturnom centru u Trebinju, kada će Dučićeva nagrada za 2019. godinu biti uručena pjesniku Milanu Nenadiću.\nTrećeg dana manifestacije, u nedjelju, 3. novembra, na Hercegovačkoj Gračanici, gdje je i grobno mjesto Jovana Dučića, biće služena liturgija i pomen velikom pjesniku.\nManifestacija “Dučićeve večeri poezije” završavaju pjesničkom večeri, koja će od 19.00 časova biti održana u Kulturnom centru.


Fokskon obećava poboljšanja\nKineski studenti u Hongkongu izvode performans u znak protesta zbog uslova pod kojima kineski radnici rade u fabrikama Fokskona\nGigantska tajvanska firma za proizvodnju elektronskih uređaja, Fokskon, pristala je da poboljša radne uslove u svojim fabrikama u Kini, u kojima se sastavljaju popularni proizvodi američkog giganta Epl i drugih visokotehnoloških kompanija.\nFokskon kaže da će povećati plate radnicima, smanjiti prekovremeni rad i poboljšati uslove stanovanja.\nPromene su najavljene kratko vreme pošto je američka posmatračka grupa Fer lejbor asosiejšn u četvrtak objavila izveštaj o kršenjima na desetine kineskih zakona i propisa o radnim odnosima u Fokskonovim fabrikama. Među navedenim kršenjima je primoravanje radnika da rade više od 60 sati nedeljno, što je znatno više od 49 sati koliko propisuje kineski zakon. Radnici Fokskona su po nekoliko dana uzastopno radili duže od propisanog vremena, a da za to nisu bili odgovarajuće plaćeni.\nPomenuti izveštaj naporavljen je na osnovu anketiranja 35 hiljada radnika u tri velike Fokskonove fabrike. Više od milion Kineza radi u fabrikama te firme na sastavljanju popularnih Eplovih proizvoda kao što su ajped i ajpod.\nPredsednik organizacije Fer lejbor asosiejšn, Auret van Hirden, kaže da bi dogovor između Epla i Fokskona mogao da dovede do promena i u drugim kineskim fabrikama koje rade za američke tehnološke kompanije, kao što su Majkrosoft, Hjulet-Pakard i Del.


Tužilaštvo: Čekamo identifikaciju napadača na novinare Insajdera i Vajsa - Sindikat novinara Srbije\nTužilaštvo: Čekamo identifikaciju napadača na novinare Insajdera i Vajsa\nMinistarstvo unutrašnjih poslova još nije dostavilo dopunski izveštaj i informacije u vezi sa napadima na novinare tokom mitinga Srpske napredne stranke, povodom inauguracije predsednika Srbije Aleksandra Vučića, 31. maja, na platou Skupštine Srbije.\nKako nam je rečeno u Prvom osnovnom javnom tužilaštvu u Beogradu, istražuje se napad i na drugoj lokaciji u odnosu na onu sa koje postoje fotografije i snimci napada, gde nije zabeleženo koja su lica napadale novinare, pa je to, pretpostavlja se, razlog zbog kojeg tužilaštvo još nije dobilo dopunski izveštaj od MUP.\nU Tužilaštvu za naš list podsećaju da su identifikovani svi napadači na novinarku Danasa Lidiju Valtner kao i na jednog foto-reportera, ali ističu da to nije slučaj i sa napadima na novinare Insajdera i Vajsa, odnosno da se dopunske informacije tražene od MUP odnose na te slučajeve. S obzirom na to da je reč o objedinjenom postupku, neophodno je, tvrde u Tužilaštvu, da se prikupe svi podaci i utvrde identiteti svih napadača na novinare.\nNa pitanje koliki je, inače, rok u kojem MUP treba da dostavi tražene informacije, u Tužilaštvu objašnjavaju da postoje dva roka, jedan je tehnički, a drugi instruktivan, koji traje 30 dana, ali zavisi od okolnosti, odnosno od toga kakve su mogućnost za utvrđivanje podataka i dostavljanja informacija.\nNakon napada na novinare 31. juna na platou ispred Skupštine Srbije, Prvo osnovno javno tužilaštvo je pokrenulo postupak kako bi istražilo taj slučaj. Nakon što je prikupilo izjave od napadnutih novinara, 13. juna poslalo Ministarstvu unutrašnjih poslova zahtev za prikupljanje obaveštenja o tom slučaju. To se dogodilo u danu kada je naš list došao do fotografija na kojima se jasno vidi kako redari Srpske napredne stranke napadaju novinarku Danasa Lidiju Valtner, jednog foto-reportera, kao i još jednog mladića, inače učesnika protesta Protiv diktature. Nešto više od mesec dana kasnije, ministar unutrašnjih poslova Nebojša Stefanović izašao je u javnost sa informacijama o tome da su identifikovane sve osobe koje su napale novinare i građane na skupu podrške Aleksandru Vučiću na dan kada je polagao zakletvu i preuzimao dužnost predsednika Srbije.\n"Kada se završi krivični postupak, saslušaju svi svedoci, tužilaštvo odobrava izlazak u javnost sa svim činjenicama koje javnost treba da zna", rekao je Stefanović.\nNa sumnje koje su se pojavile u javnosti, koja je zahvaljujući fotografijama koje je Danas objavio imala neposredan uvid u to kako je izgledalo nasilje redara SNS nad novinarima i građanima, da je među nasilnicima bio i član ekipe ubijenog Aleksandra Stankovića (Saleta Mutavog) - Borko Aranitović, Stefanović je rekao: "Mislim da ovo lice nije bilo redar stranke."\nDa je objavljivanje fotografija i tekstova o tome šta se dogodilo tokom polaganja zakletve predsednika Srbije uzdrmalo lidera naprednjaka Aleksandra Vučića, svedoči i konferencija za štampu na kojoj je saopštavao ime buduće premijerke, kada je najveći deo obraćanja javnosti posvetio upravo pokušaju pravdanja nasilja redara SNS, pokazujući fotografije učesnika protesta Protiv diktature koje ga predstavljaju u lažnom svetlu.